Jokapäiväistä leipää: joulukuu 2009\nAnna ruokaan liittyvä lupaus ja voit voittaa mysteeripalkinnon\nHetken mielijohteesta polkaisin käyntiin vielä vihonviimeisen kisailun tälle vuodelle tuolla Facebook-sivun puolella, mutta tähänkin postaukseen vastaamalla kommentilla voi osallistua mysteeripalkinnon arvontaan.\nEli onko luvassa ruokaisia tai ruoattomuuteen (tai ruokottomuuteen) liittyviä uuden vuoden lupauksia? Laihdutusta, terveitä elämäntapoja, uusien ruoka-ainesten säännöllistä kokeilua, jotain villiä? Kaikki täällä tai Facebookissa vastanneiden kesken arvon mysteeripalkinnon 2.1. Lupaan, ettei se palkinto tuhoa tipatonta tammikuuta tai aluillaan olevaa laihdutuskuuria.\nLeivän vuosi 2009 topkolmosina\nVuosi on vierähtänyt ja huomenna Jokapäiväistä Leipää on 2-vuotias! Viime vuonna tähän aikaan tsekkasin mitä se ensimmäinen vuosi piti sisällään ja koska se oli aika kivaa listata vuoden juttuja, teen niin nytkin. Vaihdoin toki pari kategoriaa, sillä en juuri ole tänä vuonna osallistunut meemeihin tai haasteisiin.Eli tässä top3-listoina Jokiksen vuosi 2009, huomioon on siis otettu liikenne kuluneelta vuodelta ja juttujen kirjoitusvuosi löytyy linkin perästä:Vierailluimmat sisältöpostauksetFoodoo (2009)Lähiruokaa ja suoramyyntiä Pirkanmaalla (2008)Tavarataivas: KitchenAid Artisan (2008)ReseptipostauksetPastrami (2009)Yksinkertainen maksakastike (2008)Hirvilihapullat voissa paistettuna (2008)TuotepostauksetSuomalaisille uusi Ben & Jerry's -maku testissä (2008)Pizza jota ei olisi pitänyt syödä (2009)Ei-niin-viattomat pehmeät juomat (2009)ListapostauksetTortilla on lettu (2008)Säilömään eri metodein (2008)10 askeleen ohjelma makupalettisi parantamiseen (2009)RavintolapostauksetVinoteca del Piemonte Tampereella (2009)Ilotulitusta Tampereen Tammelassa (2009)Ruokaa ja rokkikukkoja (2009)Omat henkilökohtaiset suosikkipostaukseniValokeilassa Viinipirun Arto (2009)Näin taittelet tortillan (2009)Listamaniaa: Täysjyvälisäkkeet (2009)Kommentoiduimmat postauksetTuore tulinen arvonta (2009)Avoin jutustelu #1 (2009)Ehdota kirjoitusevästä, voita mysteeripalkinto! (2009)Sisällöt, joiden parissa on viihdytty pisimpäänRunebergöverit eli 4 torttua vertailussa (2009)Överihyvyyksiä pallokauppana Tampereella (2009)Synttärihulinaa hallissa (2009)Hakusanat, joilla sivustolle on eniten päädytty"foodoo""jokapäiväistä leipää""pastrami"Suosikkihakusanani, joilla sivustolle on päädytty"härän työtoveri""ilmakuivattu kinkkupizza""myydään villisikaa kasvatukseen"Eli melkoinen vuosi tässäkin asiassa takana, eikä tähän edes listautuneet kaikki uudet kujeet! Ei sovi unohtaa kuukauden ruokablogiutta huhtikuulta, ehdokkuutta Web Awardseissa tai uutta yhteistyötä Iloisen Keittiön kanssa. Vuonna 2010 kokeillaan taas kaikenlaista, jatketaan vanhoja juttuja ja tanssitaan uusia rytmejä.Viettäkäähän villi juhlailta, palataan astialle ensi vuoden puolella!\nPakettien sisältö toisenlaiseen pakettiin\nJoulupukkia on muuten kiittäminen siitä, että saan pakata vähän vielä enemmän lasitavaraa räjäytystyömaalta turvaan. Alkaa nimittäin parkkihallin louhinta talon kyljessä ensikuussa ja lasitavaraa tuli kivasti. Sillä Sipulissa Jukka jo listasi Pukin tuomisia, joten minäkin aion nyt pikakatsauksen suorittaa.\nLasitavaraa edustaa keräämäni Iittalan Essence-sarja, tällä kertaa tuli vesi-/cocktaillaseja 4 kpl ja punaviinilaseja 2 kpl. Sukulaisille tiedoksi, että nyt on neljä vesi-, väkevä-, valkoviini- ja punaviinilaseja. Muiden suhteen luku on nollassa ;)\nJos toivoa sopii tulevaisuuden varalta, niin kaatimeen ei kannata satsata ellei niitä tule kirkkaana. Erityisen kiva oli vesilasien ilmaantuminen, diggailen kovasti tuosta muodosta ja sopii kivasti käteen. Kiitos kuuluu enon perheelle ja tädin perheelle!\nElokuussa ilmoitin, että haluaisin sittenkin Seikkailla Muumien kanssa ja Pukki kuuli! Paketista nimittäin paljastui kuin paljastuikin Seikkailu-sarjan kaadin, joka on ihanan matala mutta lihava. Vähän niinkuin muumitkin. Kaikki muumitarpeeni on siis tyydytetty. Tästä kiitos äidille!\nYhdestä paketista paljastui peli, jota kukaan ei sitten ilmoittautunut kuitenkaan pelaamaan kanssani. Kyseessä on siis Sybarit®, joka on tietokilpailupeli elämän nautinnoista. Kysymyksiä viinin, ruoan ja etiketin maailmasta. Tiesitkö sinä mikä ohdake on herkullista voin kanssa? Tämän paketin Pukki toi kummitädiltä, ehkäpä hän suostuu kanssani pelaamaankin.\nSitten tuli kaksi uuniin sijoitettavaa pakettia äidiltä, toisesta löytyi toivottu Hukan Pizzakivi pizzan ja leivän paistamista varten ja toisesta digitaalinen paisolämpömittari, valmistajanaan Suomen Lämpömittari Oy. Voin sillä sitten vahtia tulevaisuuden paistoksia, en kinkkuja tosin. Minua ette kinkun paistosta kiinni saa. Jokatapauksessa kiitos äitee, molemmat tulevat hyvään käyttöön!\nRuoka- ja juomalahjoissa tällä kertaa napsahti pullo portviiniä Conde de Monsul Tawnya töistä ja ikäänkuin sitä suklaata pääsisi muka väistämään, löytyipä yhdestä paketista myös rasiallinen Fazerin Karl Fazerin Sinivalkoisia.\nOli siis hyvin hyvin antoisaa tänä vuonna, en ollenkaan pistänyt hanttiin. Kiitos kovasti lahjoista! Eri kivaa on, että käyttöesineitä olivat ja vielä minä jonkun saan käyttöesineeksi tekemään tuon pelinkin kanssani.\nAlkoholitonta mutta kuohuvaa!\nOn fakta, että kaikki eivät juo alkoholia. Eivätkä kaikki sekoa uuden vuoden kunniaksi, mutta siltä varalta, että juuri te siellä ruudun toisella puolen sekoatte ettekä halua juoda alkoholia: muutama alkoholiton kuohuva vinkki!\nKuva: Jessica Erin Higgins\nKorpihillan Kuohuva Kuusenkerkkä -juomaa myydään ainakin Stockmannilla ja Maatilatorilla, mutta mistä minä kaikkia myyntipaikkoja edes tietäisin. Silmät auki ja etsimään! Erikoinen makuelämys, joka ei kalpene kuohuviineille. Kokeilin itse syyskuussa.\nKontioMehun tarjonnassa on kahtakin alkoholitonta kuohujuomaa: Juhlava karpalojuoma ja Juhlava herukanlehtijuoma, joista jälkimmäistä kokeilin lokakuussa. Oman pulloni löysin Maatilatorilta, mutta myyntipaikat listataan ystävällisesti kotisivuilla. Parhaiten ovat asiat joensuulaisilla ja Helsingissä. Jännittävä makuelämys, ei ollenkaan huono.\nRiekon Marjatilalta tulee vaihtoehtoinen Mansikkakuohujuoma, joka löytyy Alkon valikoimista. Riekon Marjatilalla on myös valikoimissaan Lakkakuohujuoma, joka on noteerattu Maakuntien Parhaat -tuotteena. Se valitettavasti ei löydy Alkon valikoimasta, jälleenmyyntiä on Jyväskylässä, Äänekoskella, Viitasaarella ja Saarijärvellä. Listattuna kuohujuomien joukkoon ovat myös vadelma ja karpalo.\nKuohuviini.fi tietää suositella kahta matalan alkoholipitoisuuden tai alkoholittomuuden kuohua joita molempia voi ostaa Alkosta. Elysée Arena lienee monille tuttu ja Söhnlein Brillant taas on vain aavistuksen kalliimpi hedelmäinen vaihtoehto. Vaihtoehtoja siis on muitakin kuin se iänikuinen Pommac. Ja nyt on vielä päivä aikaa etsiskelläkin ;)\nNiin ja jos sen pullon avaaminen käsipelillä on ongelma, tiedätte mihin suunnata ostoksille.\nEnnustuksia ruokavuodelle 2010\nLoppu viipottaa kohti vääjäämättä, nimittäin vuoden ja vuosikymmenen loppu ja lienee sopiva tovi vilkaista ennusteita ruokavuodelle 2010. Tasan vuosi sitten vilkaisin kristallipalloon tätä vuotta ajatellen ja hieman ennen joulua tsekkailtiin tuloksia. Nyt vilkuillaan mitä teelehdistä on luettavissa vuodelle 2010.\nAivan välittömässä läheisyydessä väijyvät superfoodit ja mielenterveysvaikutteisia elintarvikkeita läheltä liippaava mindful eating eli tiedostava tai mielekäs syöminen. Raaka-aineiden puhtaus, prosessien karsiminen, ruokailuun kokonaisvaltaisen huomion kiinnittäminen ja näin oman mielensä, kielensä ja ruumiinsa kuuleminen on juuri nyt astumassa poppiuteen. Tämä johtaa myös luomun, lähiruoan ja itse kasvattamisen sekä keräilyn nousuun. Näillä ruokavaliovalinnoilla rakennetaan immuniteettia ja se on kova juttu alkavalla vuosikymmenellä.\nKustomointi eli räätälöinti rantautuu tosissaan. Tuotteita joita olemme tottuneet näkemään lähinnä valmiina makuyhdistelminä, voi tilata mittatilaustyönä ja omien makunystyröiden mukaan hiottuna. Homma futailee esimerkiksi mysleissä.\nVerollepano jatkuu ja siten terveiden elämäntapojen ajaminen kansaan, kansakunnan terveyden ajamiseksi tehdään aloitteita, perustetaan työryhmiä ja terveysterrorismi oikein rehottaa vuodesta 2010 eteenpäin. Tulee epäilemättä muistorikas vuosikymmen meille ihanasti lihaville. Haluan tässä kohtaa muistuttaa, että ne ns. terveysvaikutteiset elintarvikkeet eivät nekään tee autuaaksi - se sokeri ja rasva on korvattu jollain jännittävällä joka ravintoarvoiltaan vastannee väliseinää.\nSuomalaiset juovat entiseen tahtiin, mutta peruskauppojenkin hyllylle ilmaantuu enemmän pienten erien erikoistavaraa. Tämä tapahtuu joko panimoiden tuontibisneksestä tai kauppiaiden omasta villistä tahdosta. Toivoisin ehkä enemmän jälkimmäistä. Alkoholin vaikutukset pysyvät samoina kuin aina ennenkin, ikävä kyllä. Monikaan ei tänäkään vuonna opi, että alkoholi on seurustelujuoma eikä itse asia.\nJulkkiskokit palaavat lestiinsä, eikä heitä pidetä niin järjettömässä arvossa ainakaan kaiken kansan nähden. Kunnia toki pysyy niillä, joille kunnia kuuluu. Tämä on jo hyvällä alulla.\nLammas on monien mukaan maistunut lähinnä viikkotolkulla jaloissa pidetyiltä villasukilta, mutta 2010 lammas on trendikästä lihaa. Mutta sanoivatpa muut ennustajat mitä tahansa, ei edes murea karitsa voi syrjäyttää klassikkoa: pekonia!\nKotikalja, kotiviini ja kotipolttoinen nousevat nyt arvoon arvaamattomaan. Lailliset ja laittomat litkut pöhisevät kotinurkissa ja kuten aiemmin sanoin, alkoholi maistuu suomalaisille entiseen tapaan. Tuontitavara on kallista ja kotimainen litku laihaa, joten tököttejä tehdään itse omin pikkukätösin.\nNyyttikestit! Kaikki haluavat järjestää nyyttikestit, ilman teemaa, teemalla, heitellään mysteeribokseja kehiin ja leikitään kotibileissä kokkisotaa. Nyyttäreille ei tuoda vain sipsejä, patonkia ja dippejä vaan raaka-aineksia oikeaan ruokaan. Ehkä joku tuo nyyttäreille ysärikammotuksen eli fonduepadan ja sitten kastetaan muita tuotavia. Ja pekonia, kaikki on parempaa kun pistetään vähän pekonia.\nHullut ruoka-ajat tulossa kuulkaa, teelehteni kertovat! Saapa myös nähdä kuinka käy suomalaisen jäätelön tilan ja nouseeko whoopie pie macaronsien rinnalle ja cupcakesien ohi.\nTäytyy muuten rakastaa porkosityn ennusteita, etenkin "Takoyaki vending machines on every corner." ja "Restaurants with no name, no address, no hours, no food. Just hype." saavat kannatukseni ;)\nKalakattilalla hirviölle pataan\nJoulu 2009 ei ollut jännittävää aikaa vain siksi, että tonttujen näkemät synnit ja synnittömyydet vaikuttaisivat Joulupukin tuomisiin vaan myös Iloisen Keittiön tuotetestin vuoksi. Tämä tuote, jota joulukeittiössämme testattiin, on kuin tehty jouluhirviön taltuttamiseen.\nKyseessä oli nimittäin 45 senttinen eli 18 tuumainen ase Kitchen Craftilta ja se tunnetaan myös nimellä kalakattila eli lontooksi fish poacher. Ja jouluhirviö taas, no se on sen kulttikalan ("kahden kilon siika") kauan kadoksissa ollut sisarus eli siika sekin.\nRuostumattoman teräksen kattila lyötiin hellan takalevyjen tulille, täytettiin kalafondilla höystetyllä vedellä, sipulilla, porkkanalla, sitruunalla, Rajamäen Sitruuna Valkoviinietikalla, laakerinlehdillä ja muilla mausteilla ja annettiin kiehahtaa ennenkuin K-Supermarket Myllystä ongittu lähes kokonaista hirviösiikaa pistettiin pataan.\nKoska kyseessä oli nimenomaan kattilan testaus, kylmää rauhallisuutta osoittaen kattila siikoineen lyötiin kypsennyksen jälkeen kymmenen sentin lumihankeen jäähtymään aatonaattona ja siirrettiin sitten yöksi viileänä odottelemaan itse aaton ateriaa. Tämä kala syötäisiin kylmänä, kylmänä kalana. Seuraavana päivänä hirviö ongittiin liemestään yhdessä porkkanoiden kera ja haarukoitiin nassuihin kevyesti suolattuna. Oli muuten aattoaterian ainut ruokalaji, joka loppui ensimmäisellä istunnolla.\nTositestaaja ei usko kerrasta, vaikka homma ei mennytkään kattilan soimaamiseksi. Joten pakastimen perältä kaivettiin fileroitu kuha-aarre ja kattilaan nakattiin taas erilaisia asioita (vaihdettiin etikkakin yrttiseen valkoviinietikkaan) ja kuhafileet kiehuvaan liemeen. Tällä kertaa kala oli tarkoitus syödä lämpimänä ja sehän onnistui, sillä valmista tuli hetkessä! Hyvällä halulla vedeltiin kuhatkin.\nJännittäviä asioita, joita insinöörin tytär ja vaimo tässä matkalla huomasivat: pitkän teräskattilan sisällön lämmittäminen kahdella levyllä on aluksi epätasaista ja kattila näyttää olevan vienosti kallellaan. Se kuitenkin tasoittuu kun levyt ovat molemmat kuumia ja kattilan lämpö on tasainen. Kattilan sisällä oleva nostettava ritilä on hyvin kätevä, jotta kala saadaan kattilasta helpommin ja toki se estää pohjaan palamista - onhan kala kuitenkin herkkää lihaa. Ja kokonaisena tarjoiltu kala on aika näyttäväkin juttu!\nKeitetty kalahan on melko kevyttä, joskin oikea kunnon voi kruunaa keitetynkin kalan - totesimme näin noiden kuumien kuhafileiden kohdalla etenkin. Tässä puhutaan nyt mielenterveysvaikutteisesta ruoasta ja soveltunee hienosti moniin uuden vuoden lupauksiin: lyön vaikka vetoa, että joka toinen vähintään on harkinnut laihdutuskuuria vuodelle 2010. Eli: keitetty kala on kevyttä ja hemmetin hyvää. Kalakattilassa kokonainen pitkulainen kala valmistuu kätevästi.\nKokeilimme siis tällä kertaa kalojen keittämistä hyvin perusliemissä, sillä onhan yksinkertainen parasta. Kävipä siinä tosin mielessä pitkulaisten lihojenkin kattilassa koetteleminen ja mikähän sitä nyt estäisi muutenkaan käyttämästä, pitkulaisten asioiden parissa. Jos haluatte työntää tämän uuniin, sekin sopii, mutta kahvoineen kattila ei mahdu 50 senttiseen uuniin (eli meidän uuneissamme sitä ei testattu, hintsusti jäi kahva yli). Onhan tuo muuten melko näyttävän näköinenkin vempele.\nKokeilemisen arvoisia reseptejä voisi olla vaikka japanilaisittain keitetty kala tai keitetty, kylmä kala (ainakin toiset meistä ovat ilmeisen viehtyneitä kylmiin kaloihin). Etikoita, fondeja, mausteita ja kaloja vaihtelemalla saanee melkoisen erilaisia lopputuloksia.\nPS. Iloisen Keittiön Jokis-tarjous koskee myös kalakattilaa!\nJokapäiväistä Leipää tekee yhteistyötä keittiötarvikeliike Iloisen Keittiön kanssa, asiaan kuuluvat postaukset tunnistat tästä keltaisesta laatikosta ja Iloisen Keittiön logosta! 2\nOn jouluaatto, joten tähän väliin haluan toivottaa hyvää joulua! Olkoon tämäkin joulu maukas, herkullinen, piparikas, makoisa, maistuva, nautinnollinen, mehevä, mehukas, namikas ja mitä kaikkea muuta se vaan voikaan olla!\nSyökää pipareita ja kun pakastaa rontilla kädellä, pistäkää pipa päähän!\nJamie saa esittää toiveen maailman parantamiseksi\nPehmyt lasku jouluun huippu-uutisella! Jamie Oliver nimittäin on valittu vuoden 2010 TED Prizen saajaksi! Nyt siellä ollaan kysymysmerkkinä, että siis minkä?\nKuva: really short\nTED on konferenssi, jonka perimmäinen tarkoitus on jakaa levittämisen arvoisia ideoita teknologian (Technology), viihteen (Entertainment) ja muotoilun (Design) parista. Konferenssi on yksityinen sekä voittoa tavoittelematon, sitä on järjestetty vuodesta 1984 ja osallistumaan pääsevät vain kutsun saaneet. Parhaita videoituja konferenssipuheita pääsevät kaikki katsomaan TEDin nettisivulla.\nTED Prize -palkintoa sen sijaan alettiin jakaa vuonna 2005 ja se on rahalliselta arvoltaan 100 000 dollaria. Palkitut pääsevät pitämään myös puheen konferenssissa ja sen puheen aihe on toive, joka muuttaisi maailmaa. Vuosittain palkintoa on jaettu kolmelle henkilölle, mutta 2010 toimitaan ilmeisesti toisin.\nJamien meriitteihin TEDissä listataan 12 televisiosarjaa, joita on katsottu 130 maassa, 10 keittokirjaa joita on käännetty 29 kielelle ja myyty 24 miljoonaa kopiota 56 maassa. Fifteen Foundation on ilmeisesti tehnyt vaikutuksen, kuten myös kouluruokailukampanja ja ilmeisesti odotukset ovat korkealla Food Revolution -kampanjan suhteen.\nJamie saa nyt siis 100 000 dollaria ja esittää toiveen ja hän esittää sen helmikuun 10. päivä. Toiveista muodostuu aina TED Prize -projekteja, eli ihan ilmaa toiveet eivät ole niiden esittämisen jälkeenkään. Jamien kampanjat huomioon ottaen, hänen toiveensa ei liene järin huono.\nJäädään siis seuraamaan tilannetta!\nPS. Lisäsin FB-sivulle oman osansa Iloiselle Keittiölle, pysyy ehkä se tarjous paremmin mielessä ;)\nJokis vuoden ruokablogiksi?\nNythän on päässyt käymään niin, että Jokis on The Voicen ensimmäisessä The Voice Web Awards -kilpailussa ehdolla Vuoden ruokablogi -sarjassa! Nyt siis kaikki äänestämään, äänestysaikaa on 10.1. asti ja voittajat paljastetaan keskiviikkona 13.1.2010. Siitä tuleekin jännä viikko, kun on Suomalaisen ruokakulttuurin edistämisohjelman (Sre) järkkäämä blogimiittikin...\nJokis kisailee hemmetin hyvässä seurassa, sillä mukana ovat myös Chocochili, Voisilmäpeliä, Kinuskikissa ja Pastanjauhantaa. Jos näille häviää, niin ei takuulla huonommilleen häviä! Mutta eihän tässä siis häviötä ennakoida vaan kehoitetaan tietysti äänestämään! Sisällöllisesti kilpakumppanit ainakin eroavat toisistaan enemmän tai vähemmän rankasti.\nKiitos Jokista kisaan ehdottaneille ja kiitos jo etukäteen teille jotka äänestätte nimenomaan Jokista :) Eli käytä ääntäsi!\nVaan olishan se nyt aika paksua :P\nMulle on iskenyt ihan pimeä himo, joten ajattelin jotta pistetäänpäs siitä himosta Tavarataivas-postaus. Sellaista ei olekaan pieneen iäisyyteen ollut, eli oli ehkä korkein aikakin. Eikä tiedä jos vaikka joulupukki...\nKeittiööni on eksynyt jos jonkinmoista vitkutinta ja ketkutinta, mutta mutkalle väännettynä maistelulusikoita tai maistiaislusikoita sinne ei ole eksynyt. Kyseessä on siis zakouski-lusikka ja zakouski on venäläinen hors d'œuvre eli käytännössä alkupala. Tämä lusikka odottaa pesäänsä alkupalaa ja näyttävästi kaartuva kädensija odottaa tarttujaansa tavallista lusikan vartta korkeammalla.\nLumi Livingillä yksi Gensen moinen lusikka kustantaa 4,10 euroa. Overstock.comista taas lähtee kuuden lusikan setti tätä kirjoittaessa 20,53 eurolla, tosin sitä ei kuljeteta Suomeen, tietenkään. En siis millään muotoa tarvitse tällaisia lusikoita, niiden käyttö olisi suorastaan äärimmäisen epätodennäköistä tässä huushollissa. Olen vain viehättynyt ja pimeän himon valtaama, huonompiakin kohteita voisi himoita.\nVoi olla, että viehätyn nimenomaan väännellystä ulkomuodosta, ehkä tässä on nyt jotain Uri Gelleriä tässä hommassa. Pidän nimittäin suunnattomasti myös esimerkiksi Etsystä löytyvistä rannekorun muotoon taivutetuista haarukoista.\nKärsitkö sinä tällaisista vaivoista, näistä pimeistä himoista joita pitää pidätellä oikein tosissaan? Järki sanoo, että haloo ei näin ja mieli sanoo, että joojoo anna palaa vaan.\nViimeisiä juomia viedään ennen tipatonta\nTammikuu ja sen tipattomuus lähenee vääjäämättä, joten katsoin parhaaksi tuhota viimeisetkin kotimaisista pienpanimoiden siidereistä, joita olen Maatilatorilta kotiin raahannut. Niitä nyt ei ollut kuin kaksi eikä niistä hitaasti nautiskellen tullut minkään muotoiseen juovukkiin näin iso leidi.\nTemolan Viinitilalta tuleva Saimaan Siideri väittää olevansa vaatimattomasti ehkä Suomen paras ja maukkain kuiva omenasiideri, eikä se nyt millään muotoa huonoa seuraa lauantai-illassa ollut. Vähän ehkä nössykkä tossukka ja vähän pienikin (330 ml). Puolikuivuudessaan se ei ruuvannut paikkoja hampaista eikä muutenkaan antanut naamaa kiristellä, vaan solahti alas kivutta ja huomaamatta. En kuitenkaan jäänyt sitä kaipailemaan lisääkään.\nStadin Panimon Dry Cider sen sijaan oli hieman tuhdimpi kaveri, rontti lyöttäytyi kylkeen kiinni kuin pahainen kujakatti kaikessa suodattamattomuudessaan. 3,3 desin elämys joka ei meinannut loppua sitten millään, voimakkaan makuinen tyyppi, joka pisti miettimään lähteekö maku ikinä kitalaesta irti. Hämmentävää kyllä alkoholipitoisuus oli pienempi kuin edeltäjässään, 4,5% kun Saimaan Siiderissä oli 4,7%.\nKaksi treffiseuralaista, jotka piti kaapista hävittää kun ne kerran sinne oli hankkinut. Onneksi niistä päästiin, kumpaakaan en jäänyt kaipaamaan. Stadin Panimolle on kyllä annettava plussaa pullon muodosta, diggaan! Ja se on kerrottava myös, että eipä ollut parempaa myöskään tässä taannoin Salhojankadun Pubissa kumoamani Dunkertons Premium. Se oli paksua kuin puuro pyhäpäivänä ja hurjaa juomaa, joskin luomua mistä pisteet.\nTuloksia ruokavuodelta 2009\nEletään ennustusten aikaa jälleen, mutta ennenkuin mennään itse ennustamiseen haluan katsastaa miten pieleen menivät edelliset ennustukset. Ennustin, että perusruokaa tullaan tekemään paljon ja siinä mielessä lienen ollut oikeassa. Todisteena haluan käyttää keittokirjaa jonka olen elokuussa maininnut. Nimittäin Hans Välimäen Mummola on tähtikokin katsaus perusruokaan. Uskoin myös, että vuonna 2009 vedetään pataa eikä minulla siihen oikeastaan ole järin suuria todisteita. Itse en vetänyt pataa taikka keittoa yhtään sen enempää kuin edellisenäkään vuonna.\nMutta einekset, siinä ennustuksessa sain jotakin oikein, Saarioisten äiti-mainokset todella ovat huonontuneet. Oletteko nähneet sen missä Samuli Edelmann kertoo tarinaa äidistä? Voi hyvää päivää, ei näin. Mitä tulee proeinesrintamaan, valikoima on kasvanut mutta vastustajat ovat kehineet kylkeen kiinni ja sitä koskikin eräs ennusteeni, raaka-aineiden riemukulku on alkanut ja jatkunee lujasti ensi vuosikymmenellekin. Uskoisin, että kaikki ovat pistäneet merkille muutakin ikävää possuasiaa kuin sikainfluenssan.\nOlen nähnyt tänä vuonna hyvin pienen supermarketin Suomessa, hyvin hyvin ahtaan ja se todistaa ruokakauppojen fyysisen kutistumisen, jota väitin tänä vuonna ilmenevän. Se on selkeästi alulla. Konkreettisia pieniä ruokakauppoja ei juuri ole ainakaan minun näköpiiriini ilmaantunut, mutta ehkä jonain kauniina päivänä ketjujen ylivoima lyödään.\nViimeiset ennakointini koskivat överieksoottisuuden muodista menoa, omia eväitä, nuudeleita, yhteisöllistä syömistä ja kotona juomista. Tampere sai ensimmäisen nepalilaisen ravintolansa ja Japani on laajentanut otettaan (ne nuudelit!) kaupungistani, mutta sen lisäksi eksoottisuus on ehkä saattanutkin loistaa poissaolollaan ja perusasioiden asiaa ajaa tarjouskin, tehdään ne omat eväät. Minäkin lupaan alkavana vuotena tehdä enemmän omaa ruokaa. Ammattiliittoni Erton lehti Toimi! on todistanut minulle yhteisöllisen syömisen olevan täällä, sosiaalisista lounaista on ollut juttua ja Zentolla toimitaan sen mukaisesti melkolailla jatkuvasti. Ja mitä kotona juomiseen tulee, ainakin minä olen juonut paljon enemmän kotona kuin kapakassa.\nEttä ei mennyt ennustukset niin pieleen kuin olisi voinut olettaa, katsotaan joulun jälkeen mitä näen kristallipallossani ensi vuodelle ja vuosikymmenelle.\nJoulu on jokapäiväistä eli lahjavinkkejä kotitarpeiksi\nJoululahjavinkit on just nyt kova juttu, tai pehmeä, riippuu kenen essun nyöreissä roikutaan. Viime vuonna pistin muutamiakin postauksia aiheesta, vinkkejä jotka edelleen ovat täydellisen relevantteja. Ajattelin kuitenkin pistää vähän lisää linkkien muodossa näitä ehdotuksia, tänäänkin on hyvä päivä askarrella rakkaille ystäville ruokalahjoja.\nRuokaisia lahjaideoitaViime vuonnakin vinkkasin purkkilahjasta, nyt pistän muutamankin tähän kehiin. Muistakaa ihanat etiketit ja reseptit purkkien oheen!\nEnsinnäkin minä ainakin rakastuisin suuna päänä siihen, joka minulle paketoisi kaakaota lumiukko-vaahtokarkeilla! Näin on tehty blogissa the decorated cookie ja I love it! Kaakaosekoitus oli viime vuoden vinkeissäkin, mutta se ei sisältänyt maalattuja vaahtokarkkeja, tämä on siis vähän niinkuin 2.0 versio ;) Kuva on the decorated cookie -blogin.\nOta huomioon muutkin juomat, vaikka chai purkissa.\nMysliä ja puuroa\nPurkittaa voisi myös kotitekoista mysliä, kaikkia ihania sekoituksia sekaisin tai kerroksina! Ehkäpä lisätä joukkoon jotain ihanaa asiaan kuulumatonta maustetta ja yllättää totaalisesti? Myslin lisäksi kuiva-aineksista voisi kehittää vaikka puurosekoituksia. Viime vuotisesta joulukalenteripostauksesta voisi olla iloa.\nPikapuuroja voisi tehdä vaikka työkavereille kullekin omansa ja järkätä työpaikalla pikapuurotastinghetken :P\nJa nyt kun suola on huippujuttu, mikäänhän ei estä tekemästä omia suolasekoituksia ja purkittamaan niitä ystäville. Shopautin juuri taannoin Bembon vaniljalla maustettua merisuolaa ja se on ihan huippua. Appelsiinisuola voi olla hyvinkin rokkenrol ja rosmariinisuolan tiedän ihan järjettömän hyväksi jutuksi. Pikkiriikkisiin purkkeihin tai myllyihin oma jännittävä suola siis! Kunnon suolaa ja valikoituja aineksia mortteliin ja töihin. Suolallahan voisi hieman terästää sitä kaakaotakin... ihan vaan ajatuksena.\nMaustesekoituksiahan voi tehdä muutenkin ja nimetä ne hauskasti. Eikä ole kiellettyä tehdä maustettuja sokereita siinä missä suolaakaan.\nKuvan on ottanut Vladimir Morozov. Poppareita\nMinä en niin välitä popcornista, mutta toiset tykkäävät. Suomessa ei oikeastaan vielä juuri näe popcornmausteita paitsi Finnkinon leffateattereissa, mutta! Purkitapa ystävällesi popcornin siemeniä ja lisää purkkiin tai sen kylkeen pussillinen itse sekoittamaasi popcornmaustetta. Jännittävyyttä voisi saada aikaiseksi vaikka sinappijauheella ja sesamin siemenillä. Itse kokeilisin ehkä suosikkimaustettani kardemummaa, jos siis söisin popcornia. Tähän liittyen voisi olla paikallaan tehdä omia dippimiksejä ohjeella "lisää vain kermaviili". Kuvan on ottanut ingridtaylar.\nMaustamiseksi meni nämä vinkit.\nLahjavinkkejä on annettu myös muissa blogeissa, tsekkaa vaikka Sanoja lautaselta, Bella Vanilla tai Sillä Sipuli.\nFasulan hässäkkä herättää kysymyksen\nVuosi on vaihtumassa eikä vain vuosi, vaan myös vuosikymmen. Tämä on sitä aikaa, kun tiedotetaan kevään ensimmäisistä uutuustuotteista samaan aikaan kun myydään kovaa sesongin tuotteita. Minä otan nyt tarkasteluun Fazerin tuoteuutuuksien listalla vastaan tulleen Ässä Hässäkän, jonka kohdalla sanotaan myös "rakenna oma karkkisi!"\n"Ässä Hässäkkä on maistuva sekoitus hedelmän- salmiakin- ja lakritsinmakuisia karkkeja. Makeaa, suolaista ja kirpeää voi sekoitella mielensä mukaan ja mukana on myös valmiita makuyhdistelmiä. Hauskanmuotoisia karkkeja yhdistelemällä pussista saa 45 erilaista kahden maun yhdistelmää ja peräti 120 erilaista kolmen maun yhdistelmää!"\nKuka ei rakenna omia karkkejaan? Minä en varmaan ikinä syö karkki kerrallaan, vaan yhdistän aina salmiakkikarkin hedelmäkarkin kanssa jos niitä sattuu käsillä olemaan molempia. Tai suklaata salmiakin kanssa, suolaista ja makeaa ja muita juttuja? Kuka muka ei tee tätä koko ajan? Fazerin uutuuksien joukosta ei nyt mitään pysäyttäjää löytynyt, mutta herättihän kuitenkin ajatuksia ja toisten tekijöiden karkkien himoja ;)\nEtenkin valkosuklaalla päällystetty lakritsipala ja kirpsakkainen salmiakkivaahtohymynaama, se on minun suosikkikombojani. Se hymynaama kietaistaan siihen suklaisen lakupalan ympärille ja sisäistetään.\nJa jos joku nyt on kuvitellut, että vuosi 2010 kannattaa aloittaa lupaamalla jotain karkkilakkoa, niin halloo? Sieltä on tulossa se syöjien äänestämä uusi Kismet-makukin!\nAika on rajallinen shampanjasorbetillakin\nViime joulun alla onnistuin täydellisesti missaamaan rajoitetun painoksen Mövenpickin shampanjajäätelöä, mutta tänä vuonna osasin pitää jäätelöallasta hieman paremmin silmällä! Silmäilyni palkittiinkin, kun bongasin hennon rosén peltirasian Stockmannin jäätelöaltaasta: Mövenpick Champagne Rosé!\nJa niin siis tarkkaavaisuuteni palkittiin! Kun äiti piipahti keskiviikkona jouluostoksilla Tampereella, jälkiruokailimme kotona tällä samettisen pehmeällä sorbetilla.\nKyllä siellä vaan tiukasti oli se shampanjan maku läsnä, ei ole asiaa kiistäminen, kuin olisi maljan nostanut. Tarjoilinkin jalallisesta lasista, tosin ihan Iittalan Vernasta - arkilaseistani. Siinä sitten lusikoidessa juonimme joulupöydän antimia ja mitä tehdään Kustin polkemille etikoille ja millähän reseptillä sitä ekaksi kokeillaan Jokista ja testausta Iloisessa Keittiössä vartoavaa kalakattilaa...\nVoimakas se maku oli, aikuiseen ja alkoholiin tottuneeseen makuun ehkä enemmänkin. Syöjää kohden ei paljoa tarvita ja suosittelisin ehkä tarjoamaan jonkin kanssa, ei näin paljaalteen kuin me asian testasimme. Keräilyrasian ja sorbetin yhteydessä tuli pieni reseptivihkonen, jossa kaksi reseptiä tämän sorbetin seuralaiseksi: kampasimpukkatartar ja mandariinia sekä mangomousse valkosuklaalastuilla. Sen verran vielä jäi, että tiedä vaikka tuon moussen pyöräyttäisikin. Tartar ei tule kyseeseen, ennenkuin joku näyttää minulle Suomessa mestan joka myy tuoreita kampasimpukoita.\nPS. Päätin muuten olla tuomari ja pidentää suolausarvonnan osallistumisaikaa vuoden loppuun asti, muutenhan se olisi loppunut tänään. Tällaiset jutut on hyvä viimeistellä silloin kun muitakin asioita viimeistellään. Että joulukalat kannattaa nyt suolata ihan omin suolavarastoin.\nJokis <3 Iloinen Keittiö - tarjous Sinulle!\nOlen aivan innoissani, sillä Jokapäiväistä Leipää avaa nyt tällä postauksella uuden yhteistyökuvion, jota käytiin vähän viilailemassa tässä taannoin bistro Pannu & Huoneessa. Nyt nimittäin alkaa yhteistyö tamperelaisen keittiötarvikeliike Iloisen Keittiön kanssa ja se alkaa heti alennusryminällä!\nJokis-blogin lukijoille nyt tammikuun loppuun saakka kaikki normaalihintaiset tuotteet -10 % Iloisesta Keittiöstä ja tämä koskee sekä myymälässä, että nettikaupassa tehtyjä ostoksia. Mainitse ostoksia tehdessäsi Jokapäiväistä Leipää -blogi tai linkitä tämä postaus verkkokaupassa asioidessasi tilauksen viestikenttään. Näin saat siis -10% normaalihintaisista tuotteista tammikuun 2010 loppuun asti. Eli ei tarvitse suinkaan olla Tampereella hyötyäkseen tästä alennuksesta. Fyysinen kauppa sijaitsee Tampereella Tuomiokirkonkatu 34:ssä eli aivan keskustassa (huomatkaa siis, että eivät ole enää Koskikeskuksessa!), samasta korttelista löydät muutakin kivaa syömiseen ja juomiseen liittyen ja verkkokaupan taas löydät osoitteesta http://www.iloinenkeittio.fi. Retki tähän kortteliin kannattaa.\nTuotevalikoimasta löytyy kaikenlaista kalakattilasta kaulimiin, mutteripannuista mortteleihin ja pastankuivaustelineistä pizzakiviin. Montaa monituista hyvää pientä ja suurta asiaa ruoanlaittoa ja syömistä ajatellen. Takuulla löytyy välineitä itsekullekin ja jos ei heti löydy, kannattaa kysyä! Iloisen Keittiön väki pyrkii toiminnassaan olemaan mahdollisimman eettisiä ja rummuttavat itsetekemisen ja lähiruoan puolesta.\nEli nyt miettimään josko vaikka jokin välineistöstä kaipaisi uusimista tai jospa nyt olisi aika kokeilla jotain ihan uutta siellä omassa keittiössä..\nJokapäiväistä Leipää tekee yhteistyötä keittiötarvikeliike Iloisen Keittiön kanssa, asiaan kuuluvat postaukset tunnistat tästä keltaisesta laatikosta ja Iloisen Keittiön logosta! 4\nFinnish Fooddities #4: Functional foods\nJokapäiväistä Leipää (Daily Bread) has plenty of visitors from foreign countries as well, even though it's mainly written in Finnish. Most of these visits are probably made by Finns abroad, but I want to give something for potential Nonfinns :) This is athe 4th post in series called Finnish Fooddities and it is about Finnish food oddities. Hopefully you'll enjoy it! Check out the first, second and third posts too!\nApparently Finland is one of the leading countries what becomes to Functional Food, some might even say Finland is the world leader in developing of healt-enhancing foods. And by this, we do not mean foods that could be considered as super foods (blueberries) ny they nature, but scientifically produced foods. Products that have added calsium or vitamins or omega-3 fatty acids or fiber. So it could be said that Finnish like to process the hell out of their food and then add something else to that food. If that isn't odd, what is?\nOk, we do live in the dark so our vitamin supply could be poor and we aren't there healthiest people in the world, so there probably is subscription in with our names on it in this business. High cholesterol is a bitch and Finnish company Raisio has perfected their Benecol products that it mind. Healthy diet without functional gimmicks would slam that bitch though. Benecol is one of those flagship products internationally, just like Xylitol and Lactobacillus GG, Real Goodness™.\nWe are probably the best abusers of functional foods as well, because somehow people start to think that it's ok to eat light cheese three times as much as the regular one. Or add huge amount of odd prodcuts with omega-3 and 6 to our kids diets and grease their arteries... there are natural sources of those fatty acids! Nuts! Salmon! I'm trying to say that we easily add too much, because "it must be healthy". So the demand is probably going to keep on growing.\nI like to think that many of these products are mindfucktional and marketing gimmicks. I believe that real butter and other real things like real fish with that omega-3 and dietary fibers from plums are mindfunctional foods, those real functional foods. Just like nature intended. In Europe functional foods have not yet been defined by legislation, like they have in countries like Canada, Sweden and the United States. However these products have to be scientifically proven to enhance health of prevent illness, no matter what I say.\nHave you tried anything functional to eat? Are you famialiar with Benecol, Xylitol or Real Goodness™?\nPuhuva päärynä viekoittelee lapsia\nViime keväänä kun kävin easyFairs Fastfood & Café -messuilla siellä maistatettiin Hartwallin Novelle Fruity Junioria, jota muuten on sitten sen jälkeen ollutkin tarjolla jos jonkinmoisissa sukulaiskekkereissä, kuten eilisissä "täti ja serkut tulevat hakemaan Tampereelta junalla tulleen paketin ja syömään pipareita" -kekkereissä.\nTuo ensimmäinen maku oli olevinaan metsämansikka ja nyt on sitten hyllyihin tulossa päärynäinen junnuhedelmänovelle. 40% vähemmän sokereita kuin tavan pillimehuissa sun muissa, c-vitaminoitua tavaraa ja vihreän värin väitetään tulevan päärynästä (joka ei muuten ole järin vihreä, oletteko pistäneet merkille?) ja luonnonuutteista. Niin aina. Pullo näyttää minikäsipainolta, niinkuin metsämansikkakamankin pullo. No, kai sitä voisi huonompiakin tuotteita lasten viekoitteluun tehdä. Lasten viekoittelu on väärin. VÄÄRIN. Mutta tuo puhuva päärynä on söpö.\nKiehtova kansallispukukisa leipojille\nJoulu on erilaisten leipomuksien aikaa, jos se on lahjojen paketoimisen ja muun ilakoinnin aikaakin. Samalla siinä leivoskellessa voisi osallistua vaikka Taito-lehden kansallispukuaiheiseen leivonnaiskilpailuun?\n"Kansallispukujen käyttö Suomessa vähenee koko ajan, vaikka monessa muussa maassa kansallispukukulttuuri elää vireänä ja nuorekkaana.\nNyt viimeistään on aika havahtua ja luoda jotakin uutta ja ennennäkemätöntä!"\nKilpailussa tehtävänä on siis suunnitella leivos tai pipari, jonka lähtökohtana on suomalainen kansallispukukulttuuri. Kilpailuaikaa on 11. tammikuuta 2010 asti. Kisaan osallistutaan valokuvin, mutta minusta reseptitkin olisivat mielenkiintoisia. Ehkäpä niitä sitten kisan sulkeuduttua eri kakkublogeissa sun muissa nähdään?\nTeemaa sopii lähestyä kuosien, värien, raitojen, hameiden, puukkojen tai minkä tahansa alaan liittyvän ilmiön kautta. Kansallispukujen ulkomuotohan lopultakin on aika rikas, siinä on vaikka mitä! Puhumattakaan sitten siitä, miten kunkin alueen makukartalta löytyy...\nJoulutori näyttää taas niin herkulliselta\nTampereen Joulutori avautuu tänään ja tarjoilee tänäkin vuonna jos jonkinmoista syötävää, juotavaa ja muuta.\nFood Gangin pyörittämä ravintolateltta näyttää ainakin ulospäin ihanalta läpinäkyvine seinineen ja siellä on tarjolla joululautanen, päivittäin vaihtuva keittolounas, riisipuuroa sekä luumukeittoa ja Reilun Kaupan Joulukahvia, teetä, virvokkeita ja totta kai ne perinteiset joulutortut ja piparit. Kaffetta tarjoilee myös Pyynikin Näkötornin Kahvila, joka laskeutuu korkeuksista tuomaan munkkejaan kahvilatelttaan.\nJoulutori ei ole mitään, ellei siellä ole suklaata ja siitä pitävät huolen Dammenberg ja Kultasuklaa. Muuta makeaa taas voi shopauttaa Makeidonin kojulta. Leipomotuotteita vaikka Nisumestareilta.\nLöytyy kattaustuotteita Tapsorilta, kaikenlaista ruoanlaitossakin tarvittavaa tavaraa Laseridealta ja Koivukauhalta. Viime vuonna tapahtuma oli ihana ja nyt uskon sen olevan vielä ihanampi, kun harjoitus tekee mestaria. Alueella on tällä kertaa luistelukenttäkin!\nJoulutori löytyy myös Tallipihalta ja jos nyt et tule Tampereelle, niin mene Turkuun, sieltä löydät Vanhan Suurtorin Joulumarkkinat.\nVietimme viime viikolla Zenton työntekijöiden pöytäfutisturnausta eli ei-pikkujouluja pikkujouluaikaan. Ruokaperiaatteemme oli nyyttäriperiaate, mutta selvisimme ilman sipsejä :P\nMinä olin vastuussa salaattivärkeistä ja perussalaattipohjan lisäksi pistin peliin Sokoksen ruokaosastolta löytämiäni Royal-tuotteita: aurinkokuivattuja tomaatteja yrttiöljyssä, pepperoneja yrttiöljyssä ja kreikkalaisia oliiveja yrttiöljyssä. Kukin satsi tuli omassa kivassa suljettavassa muovirasiassaan, joista ei tietenkään ole valmistajan eikä maahantuojan sivuilla kuvia. Kätevää, etenkään kun minä en kuvannut rasioita.\nOli miten oli, niitä sai sitten kukin sotkea salaattiinsa mielitekojensa mukaan. Ihan jees tuotteita, pepperonit olivat marinoituneet ihanan pehmeiksi vaikka potku oli kuitenkin tallella. Aurinkokuivattuja tomaatteja on parempiakin öljyssä tullut vastaan, mutta oliiveissa taas oli se ihanainen pehmeys. Lisäaineillahan näitä oli sitten vähän höystetty, mutta eipä tuo tahtia haitannut. Siinä kun olisi salaatin joukkoon murustellut fetaa tai paistanut halloumit, niin olisi lähtenyt kokonaan homma hanskasta. Tosin nyt oli tarjolla myös Antin tuomat juustotarjottimen juustot, Kirsin pyöräyttämä tomaattikeitto ja Pasin tarjoama leipä - ruokaisuutta oli riittämiin. Kruunasimme sitten pöytäfutismatsin keskellä kaiken Jaakon mukanaan kiikuttamilla joulutortuilla, taisivat olla valtaosalle kauden ensimmäiset.\nPiti sanomani, että ollessaan valmistuotteiden sarja, on se helppo napata mukaan kun äkkiä pitää kehiä nyyttärisyötävät tai jotain vaikka lounasaikaan. Paremmalla ajalla marinoi sitten itse.\nMasu täynnä Masuunista ulos\nVihdoin ja viimein onnistuin järjestämään itseni Masuuniin syömään ja vieläpä seurassa, joka mukisematta lähti mukaan tietäen hyvin miten paljon aikaa ja rahaa sillä keikalla tulee uppoamaan.\nKeräännymme ystäväporukalla joka kuukauden ensimmäisen kokonaisen viikon tiistaina yhdessä syömään ja nyt ikäänkuin pikkujoulun kunniaksi päädyimme syömään aavistuksen paremmin ja pidemmän kaavan mukaan. Niinkin paljon pidemmän, että osa meistä veti kuusi ruokalajia.\nMinun ja muutaman muun seurueemme jäsenen valinta kohdistui Menu Elegantiin, joka siis sisälsi kuusi ruokalajia. Muutamia muitakin valintoja pöydässämme tehtiin, etenkin kasvissyöjien puolesta.\nMasuunissa on aivan huikeaa leipää, joka leivotaan muuten itse paikan päällä alusta alkaen! Omaksi suosikikseni muodostui ruotsalaistyylinen näkkileipä, mutta tumma hedelmäpähkinäleipä oli sekin ihan mahtavaa. Vieressäni hehkutettiin pataleipää, jonka leivontaprosessi alkaa aina edellisenä päivänä.\nElegant alkoi kyyttöcarpacciolla tilsitjuuston, pinjansiementen ja kaprismajoneesin kera. Tässä kohdassa ne jotka tilasivat lyhyemmän menun saivat keittiöstä tervehdyksenä keittoa tai samaisen kyyttöcarpaccion. Carpaccio on ehkä eräs parhaimmista asioista mitä tiedän, eikä se pettänyt tälläkään kertaa. Se oli oikeastaan se asia, millä koko menu minulle myytiin.\nJatkoa seurasi kylmäsavustetun taimenen ja muikunmädin muodossa, yhdessä törkeän hyvän perunan, tillimajoneesin ja munan kanssa. Mainitsinko jo, että peruna oli vaan jotenkin ihan törkeän hyvää? Ja kylmäsavustettu taimen, voiko se nyt mennä pieleen?\nKuohkea sienikeitto oli jotenkin jännittävä elämys maitovaahtoineen ja tryffeliöljyineen. Tässä kohtaa pöydässä vitsailtiin siitä, että tryffeliöljy on sula mahdottomuus, mutta samapa tuo. Keitossa oli jotenkin jännittävän kinuskisen makea maku, ei kuitenkaan häiriöksi asti. Ehkä se oli se sulan mahdottomuuden öljy.\nEnnen pääruokaa tuntui siltä, että voiko tästä selvitä. Kun poro kolmella tavalla kiikutettiin eteen, sitä heitti huolen nurkkaan ja keskittyi poronvasafileeseen, poron niskaan, poronkielivoihin ja röstiperunaan. Voi taivas sitä voita! Voista huolimatta tämä porosetti oli ehkä hieman heikkoa verrattuna edeltäjiinsä, kuulinpa muisteltavan jotain Kuopiossa muinoin syötyä suussa sulanutta poroa. Samaan aikaan pöydässä syötiin useampaa vuohenmaito-keltavahverolasagnea ja hevosenfileestä valmistettua pippuripihviä.\nArmasjuusto tarjoiltiin seuralaisen sekä tomaattihillokkeen kanssa ja voi hyvää päivää sitä tomaattihilloketta! Se oli maustettu vaniljalla enkä kuuna kullan valkeana olisi osannut sitä tomaattina pitää, ellei sitä olisi minulle erikseen mainittu. Mieletöntä ja hyvää, sitä voisin ottaa purkillisen kiitos. Jokaikisen annoksen kohdalla huolellisesti kerrottiin mitä lautasella oli ja mistä se tuli, joistakin jopa se kuka sen teki.\nSuklainen mustaherukkatryffelikakku kruunasi tämän makumatkan siinä missä pöydässä myös nautitut porkkanaleivos ja kyytön ternimaidosta valmistettu crème brûléekin. Eipä ollut ollenkaan hullumpaa, täytyy sanoa.\nEhkä se 3,5 tunnin orgastinen sessio hieman kävi seurueemme nuorimman jäsenen hermoille, mutta kaiken kaikkiaan meillä oli hyvinsyönyt ja rento olo. Minä diggailin kympillä, palvelu pelasi ja tuskin maltan odottaa, että seuraava moinen makumatka tarjoutuu jostakin.\nKakoyaa ei tarvitse kakoa\nSe on kyllä kumma juttu, ettei Maraboulla ole suomeksi kunnon nettisivua. No, ei anneta sen haitata.\nJoulussa on se jännittävä puoli, että kauppoihin rahdataan käsittämättömät määrät konvehtirasioita. Väistämättä niihin sortuu jos on pahimmasta päästä sokerihiiri, niinkuin minä. Nyt sitten sorruin minulle uuteen rasiaan, eli Maraboun Premium Kakoyaan.\nRasia sisältää maitosuklaalla ja tummalla suklaalla päällystettyjä tryffeli- tai hasselpähkinäpraliini täytteisiä herkkuja. Herkut itsessään ovat kaakaopavun mallisia, mikä on hulvatonta sinänsä. Maraboun suklaalevyt eivät minua justiinsa sytytä, mutta heidän konvehtirasiansa sen sijaan iskevät kyllä - tai ainakin osa niistä.\nTartuin tuotteeseen lähinnä rasian takia ja siksi, että hasselpähkinä saa minut heikoksi etenkin tähän vuodenaikaan. Joulussa on parasta konvehdit ja mitä hasselpähkinäisempiä, sitä parempia. Eivätkä olleet muuten huonoimmasta päästä näitä suurin piirtein joka kaupassa myytävistä suklaarasioista.\nIhan kuin mun pitäisi laittaa jotain _ruokaa_, josta blogata.\nBisneksiä bistro Pannu & Huoneessa\nBisneksiä viritellessä poikkesimme tässä Susanin kanssa Tampereen Onkiniemessä bistrossa nimeltä Pannu & Huone, jonka kyljessä on myös ihastuttava Putiikki rannalla. Ilmeisesti Pannu & Huone on keskustasta löytyvän Café La Famillen "sisarus", niinkuin Wanha Vaniljakin oli.\nHeti ovella tulija kampitettiin melkoisilla näkymillä, tiskin täydeltä herkkuja toisella puolen ja kahvi-/leipäpöytä toisella puolen! La Famillessahan tervetulleeksi toivotetaan myös melko runsain näkymin, joten tässä ainakin mennään samalla linjalla. Ystävällistä tervehdystä pistettiin peliin välittömästi.\nLeipäpöydästä piti ottaa melkein kaikkea mitä irti sai, kun kerran tuli Onkiniemeen asti lähdettyä (onhan tästä Koskipuiston nurkalta ainakin 2,2 kilometriä paikan päälle ;)). Sämpylät olivat vielä uunilämpimiä ja rapsakoita, menivät hummusmaisen levitteen kanssa sutjakkaasti alas. Diggailen lujasti noista vesilaseista, jotka olivat itsessään kuplaisia, vesi oli ihan tavan hanavettä, juuri niinkuin tykkään.\nMolemmat tilasimme vuohenjuustorisottoa, tarjolla oli toki tattirisottoakin ja kourallinen muita vaihtoehtoja. Minulla on joku risottovaihe menossa selvästi. Ei se ulkoisesti eikä maullisesti Comon tai Vinoteca del Piemonten risottoa päihitä, mutta oli kaikenkaikkiaan kuitenkin hyvinkin kelpoa ja sitä oli riittävästi, etenkin kun rahtasin sieltä leipäpöydästä kamista kunnolla. Risoton ohella tuli vihersalaattia, jota en osannut odottaa. Lautasen muoto viehätti minua suunnattomasti.\nEmme jälkiruokailleet, mutta kahvittelimme tai siis minä teettelin, koska en juuri kahvista välitä. Valitsin valkosuklaan ja vadelman makuista mustaa teetä, jonka oletan olevan Mokkamestarien La Dolce Vitaa. Se sopi makuhermoilleni täydellisesti, vaikka teen makuna kuulostikin katastrofaaliselta. Seuraavan kerran kun päädyn paikalle, valikoin jotain tuolta runsaalta herkkujen tiskiltä ja santsaan jäätelötiskillä, sillä siellä näkyi olevan maapähkinäjäätelöä, hyvin selkeistä syistä.\nIlmeisesti monet sisustuksen asioista ovat myytävänä ja osa on kait Putiikin tavaraa. Putiikkiinkin pitää päästä myöhemmissä elämänvaiheissa käymään, sillä sielläkin näkyi olevan kaikkea herkullista myytävänä. Oli miten oli, P&H:n avara tila oli sisustettu yhtä runsaaseen ja rustiikkisen romanttiseen tyyliin kuin La Famille ja Wanha Vaniljakin.\nKaikkialla minne silmänsä antaa liukua on yksityiskohtia, kattolamputkin olivat normaalia jännittävämpiä. Että tällainen salaisuus on Tampereen keskustan ulkopuolella, Särkänniemen toisella puolen. Ehkäpä ensi kesän huvipuistoreissujen ruokaa nautitaan tässä paikassa?\nBisneksien virittelyllekin erinomainen paikka, rauhassa saimme palaveerata.


PHOENIX CONTACT | Ratkaisu aurinkopaneelien liitäntään\nTakaisin: Aurinkopaneelien liitäntä\nKentälle asennettu aurinkopaneelijärjestelmä\nSuunnittelijoiden ja järjestelmän käyttäjien haasteena on optimoida järjestelmän suunniteltu tuotto ja käytettävyys.\nPhoenix Contactin aurinkopaneelien liitäntäkotelot ovat testattuja ja siten turvallinen ratkaisu.\nVaivaton asennus ja helppo liitäntä järjestelmän infrastruktuuriin ovat muita etuja.\nPhoton-aikakauslehden suorittaman kyselyn mukaan asiantuntijat arvioivat 70 % saksalaisista aurinkopaneelijärjestelmistä puutteellisiksi. Asennusvirheiden vuoksi aurinkopaneelijärjestelmän ennustettu tuotto ja siten ROI saavutetaan viiveellä. Odotettu tuotto investoinnille syöttötariffin kautta jää ensin saamatta.\nAurinkopaneelien liitäntäkoteloiden oikea suunnittelu ratkaisee\nAurinkopaneelien liitäntäkotelo (engl. Combiner Box) on liitäntä-, mittaus- ja suojaustoimintojensa vuoksi ratkaiseva elementti aurinkopaneelijärjestelmän taloudellisen suunnittelun ja pitkäikäisen käytettävyyden välillä. Aurinkopaneelien liitäntäkotelo jää kuitenkin usein kustannussyistä hankkimatta. Laatua ja pitkäikäisyyttä ei aseteta tärkeään asemaan.\nSuunnittelijoiden ja asentajien pitää turvallisia ja laadukkaita liitäntäkoteloita valitessaan huomioida tuotteiden norminmukaisuus. Aurinkopaneelien liitäntäkoteloon sovelletaan standardia EN 61439, joka määrittää rakenteen, komponenttien valinnan ja vaadittavat testit. Standardi edellyttää myös kattavaa dokumentaatiota teknisistä ominaisuuksista, käyttöolosuhteista sekä oikeasta asennuksesta ja huollosta. Kaikki tiedot tulee liittää laitteeseen käyttömaan kielellä laadittuna asennusohjeena.\nPhoenix Contactin kytkentälaiteyhdistelmät varmistavat aurinkopaneelijärjestelmien häiriöttömän käytön. Optimaalisesti toisiinsa sopivien komponenttien ja tiedonsiirtoliitäntöjen avulla yhdistät aurinkopaneelien liitäntäkotelot nopeasti ja helposti ylempitasoiseen aurinkopuiston hallintaan. Ammattitaitoinen, kaikista olennaisista yritysalueista koostuva tiimi laatii kanssasi yksilölliset ratkaisut.\nSuunnitteluselvitys suoritetaan kaikilla alueilla tiiviisti asiakkaiden kanssa, jotta halutut vaatimukset voidaan toteuttaa parhaalla tavalla. Erityiset haasteet tunnistetaan ajoissa. Näin suunnitteluprosessi toteutetaan tavoitteellisesti ja tehokkaasti.\nKun selvitys on tehty, alkaa konstruktiovaihe. Tämä vaihe päättyy testattavien prototyyppien valmistukseen. Tulokset käytetään ratkaisun optimointiin.\nLämpötilatestin avulla selvitetään esim. hotspotit. Sen tuloksena kaikki komponentit järjestetään optimaalisesti. Termisen ylikuormituksen aiheuttama vika voidaan näin estää.\nPhoenix Contactin testilaboratorioissa prototyypit altistetaan sähköisille ja mekaanisille testeille. Testien avulla varmistetaan, että ratkaisut toimivat virheettömästi aiotussa asennusympäristössä.\nKun kaikki olennaiset testit on suoritettu suunnittelu-/konstruktiovaiheessa, tuote hyväksytään tuotantoon. Komponentit valmistetaan One-Piece-Flow-menetelmällä, jotta jokainen yksittäinen vaihe voidaan suorittaa tehokkaasti. Muuttuviin rakenteisiin ja eräkokoihin voidaan reagoida nopeasti ja joustavasti. Laadunvarmistuksen edellyttämät tiedot ovat nähtävisssä yhdellä silmäyksellä, ja varmistavat näin kitkattoman tuotannon ja asennusprosessin.\nTuotantolinjalla käytetään apuvälineitä, jotka mahdollistavat kaikkien tuotteiden toistuvan tuotannon. Kiristysmomentin valvonnalla varustetut ruuvinvääntimet varmistavat luotettavat ja turvalliset liitännät. Näin taataan jokaisen aurinkopaneelin liitäntäkotelon tasaisena pysyvä laatu. Viimeisessä tuotantovaiheessa suoritetaan IEC 61439:n mukainen lopputarkastus. Lopuksi laaditaan tarkastuspöytäkirja. Kaikissa kytkentälaiteyhdistelmissä ja niiden sähkökomponenteissa on sarjanumerot, joiden avulla ne voidaan tunnistaa yksiselitteisesti koska tahansa.\nKaksi älykästä ratkaisukonseptia: piirisulakkeella varustettu aurinkopaneelien liitäntäkotelo kytkentäkaapin ulkopuolella 32 piirille sekä vakiopiirisulakkeella varustettu aurinkopaneelien liitäntäkotelo 16 piirille\nSovelluskohtainen analyysi ja neuvonta\nYlijännitesuojan optimaalinen sijoitus\nParhaiden liitäntätekniikoiden ja soveltuvien komponenttien käyttö\nAlhaiset kustannukset, vähän johdotustöitä\nKuvausTyyppiTuotenumeroAurinkopaneelien liitäntäkotelot 32 piirille, varustettu inline-sulakkeellaSOL-SC1-32-0-FI-VMC-T1-SD1-222403683Aurinkopaneelien liitäntäkotelot 16 piirille, varustettu vakiopiirisulakkeellaSOL-SC1-16-0-F-VM-T1-SD1-112403682KuvausTyyppiTuotenumeroAurinkopaneelien liitäntäkotelot 32 piirille, varustettu inline-sulakkeellaSOL-SC1-32-0-FI-VMC-T1-SD1-22Aurinkopaneelien liitäntäkotelot 16 piirille, varustettu vakiopiirisulakkeellaSOL-SC1-16-0-F-VM-T1-SD1-11


toimitilat Archives - Trevian\nBlogin kirjoittaja on Trevianissa Leasing Managerina työskentelevä Helena Kangas. Uuteen toimistoon muuttaminen on niin isolle kuin pienelle yritykselle ponnistus, joka vaatii aikaa ja kärsivällisyyttä. Siksi kannattaa ennakoida tilantarvetta hyvissä ajoin. Haistele markkinaa, pidä silmällä kohteita ja mieti, millaisiin tarpeisiin uuden tilan tulee pystyä vastaamaan. Muutos on aina myös mahdollisuus – olisiko muutto hyvä paikka miettiä uudelleen yrityksen työskentelyn mallia ja …\nBlogikirjoituksen kirjoittaja on Trevianin Portfolio Manager Elisa Loitto. Monitilatoimistot ovat nousseet viime vuosina yhdeksi suosituimmista tilaratkaisuista. Moderneissa monitilatoimistoissa on erilaisia ja erikokoisia tiloja, jotka tukevat erilaisia työtehtäviä. Avoimia, tiimityöhön ja hiljaiseen työskentelyyn soveltuvia tiloja sekä taukotiloja vapaampaa oleilua varten. Usein myös halutaan eristää työtilat ja asiakastilat toisistaan ja taata näin rauha työntekoon. Monitilatoimiston ja avotoimiston erot Monitilatoimisto sekoitetaan usein perinteisempään …\nTrevian Asset Management Oy on koordinoinut aiemmin yhden vuokralaisen käytössä olleen Unioninkatu 30:n mittavaa laajennus- ja uudistustyötä. Ensimmäiset vuokralaiset – Kiinteistömaailma Oy, Frontia Asianajotoimisto Oy, Asianajotoimisto DKCO Oy ja Kristian Vuojärven uusi ravintola –on nyt julkistettu ja ensimmäiset heistä muuttavat täysin uudistettuun arvokiinteistöön huhtikuussa 2020. Wuorion talo on historiansa aikana käynyt läpi monta muutosta, joiden seurauksena rakennus on mielenkiintoisen kerroksellinen, ja …\nEspoon Leppävaarassa sijaitseva Säterinportin toimistokampus on saanut kansainvälisen WELL-hyvinvointisertifikaatin ensimmäisenä kiinteistönä Suomessa. Säterinportti saavutti WELL Core & Shell -sertifikaatin kultatason. WELL ottaa huomioon rakennusten vaikutukset inhimilliseen hyvinvointiin ja käyttäjien terveyteen seitsemällä eri osa-alueella. Hyvinvointisertifikaatin saaminen on poikkeuksellista, sillä Pohjoismaissakin sertifikaatti on vasta muutamilla yksittäisillä kiinteistöillä. Suomessa on myönnetty ensi kertaa kiinteistölle kansainvälinen hyvinvointisertifikaatti. WELL Building Standard on kiinteistöjen sertifiointijärjestelmä, joka …\nHelsingin Erottajalla sijaitsevassa uusrenessanssipalatsi ja jugendlinna Erottaja2:ssa alkaa kattava remontti. Ainutlaatuinen rakennus suljetaan runsaaksi vuodeksi, sillä kiinteistö peruskorjataan ja siihen rakennetaan korkealaatuisia toimisto- ja ravintolatiloja. Myös Tullihallituksen talona tunnetun rakennuksen omistava yhdysvaltalainen BlackRock lupaa, että palatsin kulttuurihistoriallisesta perinnöstä huolehditaan remontin aikana. Helsinki Design Weekin aikana syyskuussa Erottaja2:ssa vieraili miltei 14 000 ihmistä. Vuosikausia tyhjillään ollut uusrenessanssipalatsi Helsingin Erottajalla kunnostetaan uuteen …\nToimitilojen rooli hyvinvoinnin edistäjänä on tunnistettu vasta hiljattain. Digiympäristön myötä työnteon tavat ovat vapautuneet ajasta ja paikasta, mikä muuttaa myös toimistotiloille asetettuja odotuksia. Hyvinvoinnin perustukset rakentuvat fyysisistä elementeistä ja niitä täydennetään hienosäätämällä henkiseen hyvinvointiin vaikuttavia ulottuvuuksia. Hyvinvoinnin osatekijät ovat yllättävän yksinkertaisia. Vaikuttavia tekijöitä ovat esimerkiksi sisäilman laatu, ravinto, valo, äänieristys ja akustiikka, fyysinen hyvinvointi sekä taukotilat. Työhyvinvointi on hyvinvointia Useimmat työhyvinvointiin vaikuttavat …


KVTES 2020-2021 - Kuntatyöntekijät - Oikeus osittaiseen hoitovapaaseen?\nOikeus osittaiseen hoitovapaaseen?\nVoiko esimies evätä osittaisella hoitovapaalla työskentelyn 1. ja 2. luokkalaisen lapsen vanhemmalta?\nOnko työntekijän velvollisuus etsiä toinen yksikkö missä tämä onnistuisi.\nVai onko työnantajalla velvollisuus osoittaa tehtävä, missä tämä mielestäni lakiin sidonnainen(?) oikeus pystytään toteuttamaan?\nJos olet OAJ:n tai liiton jäsen, ota yhteyttä luottamusmieheen.\nLain mukaan työnantaja voi kokonaan kieltäytyä antamasta osittaista hoitovapaata, jos vapaan pitäminen aiheuttaa toiminnalle merkittävää haittaa, jota ei voida välttää kohtuullisilla työnjärjestelyillä. Työnantajan on esitettävä työntekijälle selvitys kieltäytymisensä perusteena olevista seikoista.(TSL, KVhL)\nMerkittävä haitta voisi olla, että koko kunnasta ei löydy ketään, joka voisi hoitaa ne tunnit, jotka jäävät jäljelle sinun osittaisen hoitovapaan takia. (opv-tunnit miinus sinun osittaisen virkavapaan tunnit)\nTyönantaja voi yksipuolisesti siirtää sinut toiselle koululle, jos nykyisellä koululla ei ole enää tunteja sinulle. Ennen siirtoa sinun kanssa pitää neuvotella. Parasta on viimeistään silloin ottaa luottamusmies mukaan. Jos et ole järjestäytynyt, käänny opettajien työsuojeluvaltuutetun puoleen.\nOhjeita KT:n sivuilta ja opettajien osalta OVTES osio A 43 § 2 mom. Opetusvelvollisuustyöajassa olevan opettajan osittainen hoitovapaa on toteutettavissa siten kuin työnantaja ja opettaja siitä sopivat. Jos sopimukseen ei päästä, opettajan opetustuntimääräksi vahvistetaan keskimäärin 18 tuntia viikossa.


Punaisen Ristin yleiskokous - Punainen Risti\nPunaisen Ristin yleiskokous\nKuva: Mari Vehkalahti / Suomen Punainen Risti\nYleiskokous järjestetään päättämään Punaisen Ristin toiminnasta seuraavalle kolmelle vuodelle. Se on tärkeä tilaisuus osallistua Punaisen Ristin päätöksentekoon.\nYleiskokouksessa on ainutlaatuinen tunnelma, kun sadat Punaisen Ristin jäsenet kokoontuvat päättämään yhteisistä asioista ja auttamistyön suunnasta.\nMikä on Punaisen Ristin yleiskokous?\nKolmen vuoden välein kokoontuva yleiskokous on Suomen Punaisen Ristin ylin päättävä elin: se päättää organisaation toiminnasta ja valitsee korkeimmat luottamushenkilöt eli puheenjohtajan, varapuheenjohtajat, hallituksen ja valtuuston.\nYleiskokous on paikka, jossa auttajat kokoontuvat päättämään Punaisen Ristin työn suunnan tuleville vuosille.\nYleiskokouksessa päätetään Punaisen Ristin strategiasta eli toimintalinjauksesta. Samalla valitaan järjestölle uusi puheenjohtaja sekä luottamushenkilöt hallitukseen ja valtuustoon.\nYleiskokouksessa jokaisella Punaisen Ristin paikallisosastolla on yksi äänivaltainen edustaja kutakin alkavaa 200 jäsentä kohden. Lisäksi jokaisella piirillä on yksi edustaja.\nNämä äänivaltaiset edustajat valitsee osaston tai piirin hallitus, ja he osallistuvat kokouksessa äänestyksiin ja voivat käyttää puheenvuoroja. Yleiskokous ja muu ohjelma on kuitenkin avoin kaikille jäsenille.\nMikä on Punaisen Ristin toimintalinjaus?\nToimintalinjaus ohjaa Punaisen Ristin vapaaehtoisten ja työntekijöiden yhteistä työtä kolmen vuoden ajan kerrallaan. Punaisen Ristin vapaaehtoisilla ympäri maata on paras ymmärrys omien alueidensa erityispiirteistä – he näkevät, kokevat ja kuulevat, millaista apua tarvitaan.\nToimintalinjauksessa nämä paikalliset tarpeet yhdistyvät Punaisen Ristin maailmanlaajuiseen strategiaan.\nEnnen kuin toimintalinjaus vahvistetaan yleiskokouksessa, sen sisältöön vaikuttaa ja osallistuu satoja ihmisiä järjestön kaikilla tasoilla.\nSuomen Punaisen Ristin toimintalinjaus 2021–2023 (pdf)\nSuomen Punaisen Ristin toimintalinjaus 2018–2020 (pdf)\nSuomen Punaisen Ristin toimintalinjaus 2015–2017 (pdf)\nYleiskokouksen 2020 lisätiedot ja materiaalit


Sähköasentaja Naantali - Löydä oikeat yhteystiedot - Fonecta.fi\nOlemme turkulainen sähköalan yritys. Palvelemme nyt Turun seudun lisäksi myös Uudessakaupungissa. Uudenkaupungin alueella toimii paikallinen vastuuhenkilö.  Tarjoamme sähköasennuspalveluita uudis- ja saneerauskohteissa, sekä huolto- ja kunnossapitotöitä yrityksille, yks... Lue lisää\n040 079 3033 040 079 3033 Näytä numero Soita\nSähköpalvelu EL-MERI Oy on vuonna 2005 perustettu sähköliike, joka palvelee Naantalissa ja ympäristökunnissa. Palveluihimme kuuluvat sähköurakoinnit ja pienemmät sähkökorjaukset, joita teemme yksityis- ja yritysasiakkaille. Hoidamme sähkötyöt valaistuksesta ja sähkölämmityks... Lue lisää\n044 553 2806 044 553 2806 Näytä numero Soita\nPoikon metsätie 3, 21130 POIKKO\nNaantalissa sijaitseva sähköliike TS-Elektro Oy palvelee, kun kyseessä ovat laivojen ja veneiden sähköt. Kun sähkövika yllättää merenkävijän, TS-Elektro Oy palvelee. Olen laivasähkötöihin erikoistunut sähköasentaja Naantalin Merimaskusta. Teen laivojen sähkötyöt luotettavast... Lue lisää\n050 375 8847 050 375 8847 Näytä numero Soita\nUimarannatie 41, 21160 MERIMASKU\n040 567 8549 040 567 8549 Näytä numero Soita\nKannaksentie 2, 21110 NAANTALI


Lähimmät osumat haulle: Työtä tyhkyyttä\nLisää etsimäsi kappaleen: Työtä tyhkyyttä sanoitukset\n…Muistaaks kukaan meitä sadan vuoden päästä? En hukkaa itteeni, mä lupaan työtä tehä ja valvon Vielä vaikka tuhat yötä perään Herään ja hiffaan et sua ei oo enää, mut Ikuisesti kukaan ei voi elää Katoin kattoon, viime…\n…tulen ikuisen Odotti vastassa miekkosta Hehkuvan hiilloksen herra Päällikkö paikan alavan Miehelle työtä tarjosi Työttömälle virkatointa Pestiä aalloilla petojen Hiilloksen hoitamishommaa Kurjuudesta kun kaiken tiesi…\n…Ratapihalla Hyvinkään tihkusateinen yö. Missä pilttuussa ryvinkään? Siitä tullut on työ. Varjot kaihtavat varjojaan, minä kuvaani vain Kantaa ruhjeita sielussaan haamut runoilijain. Kuinka typerä joskus oon, hänet…\n…seestyy mutta pian On helvetti taas valloillaan Ei armoo, ei toivoo, ei parempaa Hellyyttä ees turha oottaa Niin myötä kuin vastamäkeen lupasit aikoinaan Mutta kun ei pohojaa näy ja vauhti vain kasvaa Mietit miten joku noin…\nHuoralta Pääsi Kyynel\n…sano, mut me tehään aivan samaa työtä, se sano. Huoralt pääsi kyynel kun kerroin tarinani mun. Oliks se krokotiilin kyynel vaan vai sielujen symmetriaa? Huoralt pääsi kyynel kun kerroin tarinani mun. Silmätulehdus…\nSuurta yötä päin\n…löytäessään maasta kiven taivassyntyisen Kerto: laske pääsi rauhaansa lepää hetki lennostasi anna maailman mennä teitään aina suurta yötä päin laske pääsi rauhaansa lepää hetki lennostasi anna maailman mennä teitään…\nMuut samankaltaiset hakusanat: en työtä edes ajattelekkaan Vain hullu tekee työtä keskellä yötä kun taivaalla loistaa ystävyys on yhteistä työtä Ystävyys on yhteistä työtä En halua yhtä yötä Vain hullu tekee työtä keskellä yötä kun taivaalle nousee keltainen kuu Tuomari Nurmio tee työtäs tyhjä syöpä lyttä


Valvomisen sunnuntai, torstai – Raamattua viikonpäiville | Evl.fi – Suomen ev.lut. kirkko\nTorstai, Valvomisen sunnuntai\n1. Joh. 2:18–29\nLapseni, viimeinen aika on käsillä. Te olette kuulleet, että on tulossa Antikristus, ja niin onkin nyt monia antikristuksia ilmaantunut. Tästä me tiedämme, että viimeinen aika on käsillä. He ovat lähtöisin meidän joukostamme, mutta he eivät olleet meidän joukkoamme. Jos he olisivat kuuluneet meihin, he olisivat pysyneet keskuudessamme. Mutta täytyihän käydä ilmi, etteivät kaikki kuulu meihin. Te taas olette Pyhältä saaneet Hengen voitelun, ja kaikilla teillä on tieto. En minä kirjoitakaan teille sen vuoksi, ettette tuntisi totuutta, vaan siksi, että te tunnette sen ja tiedätte, ettei mikään valhe ole lähtöisin totuudesta.\nKuka sitten on valehtelija, ellei se, joka kieltää Jeesuksen olevan Kristus? Sellainen ihminen on antikristus, niin Isän kuin Pojan kieltäjä. Joka kieltää Pojan, hänellä ei ole Isääkään, mutta joka tunnustaa Pojan, hänellä on myös Isä. Pysyköön siis teissä se, minkä jo alussa olette kuulleet. Jos se, minkä olette kuulleet alusta asti, pysyy teissä, tekin pysytte Pojassa ja Isässä. Ja tämän hän itse on meille luvannut: iankaikkisen elämän.\nTämän olen kirjoittanut teille niistä, jotka tahtovat johtaa teitä harhaan. Teissä kyllä pysyy se voitelu, jonka olette Pyhältä saaneet, ettekä te tarvitse kenenkään opetusta. Hänen Henkensä opettaa teitä kaikessa ja on tosi, hänessä ei ole petosta. Niin kuin hän on teitä opettanut, niin pysykää hänessä.\nNiin, lapseni, pysykää Kristuksessa, jotta hänen ilmestyessään voimme astua rohkeasti esiin emmekä joudu häveten väistymään hänen luotaan, kun hän saapuu. Kun tiedätte, että hän on vanhurskas, te myös käsitätte, että jokainen, joka noudattaa vanhurskautta, on syntyisin Jumalasta.\n”Jos joku sanoo teille: ’Täällä on Messias’, tai: ’Katso, Messias on tuolla’, älkää uskoko. Sillä vääriä messiaita ja vääriä profeettoja ilmaantuu, ja he tekevät tunnustekoja ja ihmeitä johtaakseen, jos mahdollista, valitut harhaan. Pitäkää siis varanne. Minä olen ennalta ilmoittanut teille kaiken.\nMutta noina päivinä, tuon ahdingon jälkeen, aurinko pimenee eikä kuu anna valoaan, tähtiä putoaa taivaalta ja taivaiden voimat järkkyvät. Silloin nähdään Ihmisen Pojan tulevan pilvien keskellä suuressa voimassaan ja kirkkaudessaan, ja silloin hän lähettää enkelinsä ja kokoaa valitut neljältä ilmansuunnalta, maan ja taivaan ääriä myöten.\nOttakaa oppia vertauskuvasta, jonka viikunapuu tarjoaa: kun sen oksa virkoaa ja alkaa tulla lehteen, te tiedätte, että kesä on lähellä. Samalla tavoin te nähdessänne tämän tapahtuvan tiedätte, että se aika on lähellä, aivan ovella.”\nPs. 90: 1-6, 12-15\nJo ennen kuin vuoret syntyivät,\nennen kuin maa ja maanpiiri saivat alkunsa, sinä olit.\nJumala, ajasta aikaan sinä olet.\nSinä annat ihmisten tulla maaksi jälleen ja sanot:\n”Palatkaa tomuun, Aadamin lapset.”\nkuin eilinen päivä, mailleen mennyt, kuin öinen vartiohetki.\nmutta illaksi kuivuu ja kuihtuu pois.\nArmahda meitä, palvelijoitasi!\nNiin kuin annoit murheen, anna meille ilo\nyhtä monena vuotena kuin vaivamme kesti.\nHerra, sinä olet meidän turvamme *\nennen kuin maa ja maanpiiri saivat alkunsa, sinä olit. *\nSinä annat ihmisten tulla maaksi jälleen ja sanot: *\nTuhat vuotta on sinulle kuin yksi päivä, *\nMe katoamme kuin uni aamun tullen, *\njoka vielä aamulla viheriöi *\nOpeta meille, miten lyhyt on aikamme, *\nHerra, käänny jo puoleemme. Kuinka kauan vielä viivyt? *\nRavitse meitä armollasi joka aamu, *\nNiin kuin annoit murheen, anna meille ilo *\nNiinpä minä rukoilin Jumalaa,\nja hän antoi minulle ymmärrystä.\nKäännyin hänen puoleensa\nja sain viisauden hengen.\nMinä asetin sen valtikoiden ja valtaistuimien edelle,\nrikkaus ei ollut siihen verrattuna mitään.\nKalleintakaan jalokiveä en pitänyt sen vertaisena,\nsillä maailman kaikki kulta\non sen rinnalla ripaus hiekkaa\nja hopea silkkaa savea.\nMinä rakastin viisautta\nenemmän kuin terveyttä ja ulkoista kauneutta\nja pidin sitä päivänvaloa tärkeämpänä,\nsillä sen loiste ei mene mailleen.\nViisauden myötä sain kaiken muunkin hyvän,\nonhan sillä hallussaan mittaamattomat aarteet.\nMinä iloitsin kaikista hyvyyksistä,\nkoska tiesin viisauden tuovan niitä,\nmutta en vielä tiennyt,\nettä se on myös synnyttänyt ne.\nMinkä olen vilpittömin mielin oppinut,\nsen jaan nyt auliisti eteenpäin.\nNäitä rikkauksia en halua piilotella,\nsillä viisaus on ihmisille ehtymätön aarreaitta.\nNe, jotka saavuttavat viisauden,\nsaavuttavat Jumalan ystävyyden,\nsillä lahjat, jotka opetus on antanut,\npuhuvat heidän puolestaan.


Matkalla Spartaan: Skövden 24-tunnin kisaraportti\nLähettänyt Marko Forsell klo 13.28\nOnni Vähäaho 6. elokuuta 2015 klo 6.17\nOnnittelut tätäkin kautta! Itse olen alkanut lähteen tuosta sitomisesta pois pitkillä (monipäiväiset) juoksuilla. :) Tuollei voi kenkä tulla liiankin tiukkaan ja silloin ei nesteen pääse kiertää, joka johtaa akilleksen parkkiin menoon. Mutta 24h ei ehkä niin isoa vaaraa.\nHyviä palautumisia! Pitäispä itekki huomioida tuota aminohappojen saantia.\nMarko Forsell 6. elokuuta 2015 klo 19.28\nLöysällä olen yrittänyt pitää tähän saakka, mutta rakko-ongelmat olleet pahoja. Nyt tuntuu toimivan tämä ratkaisu. Mutta näinhän tämä menee, mikä toimii nyt, niin ei välttämättä toimi ensi kerralla, aina jotain muuttuu...\nVilppu 6. elokuuta 2015 klo 7.56\nOnnea vielä kerran! Uskon, että tuntuu makealta.\nMarko Forsell 6. elokuuta 2015 klo 19.29\ncorner 6. elokuuta 2015 klo 13.30\nTuo lukkonauhoitus on erityisen toimiva silloin kun käyttää ylisuuria kenkiä. Minulla on Kayanot kokoa US 13 (ASICS-inflatoitu eurokoko 48), ja nauhat pitää olla riittävän kireällä ettei jalka mahdu liikkumaan kengän sisällä. Kiristän nauhat ensin kohtuullisen tiukalle, ja ennen nauhojen solmimista kiskaisen vielä ilttiä vähän ylöspäin että pari ylintä kierrosta löystyy hiukan. Näin syntyy "sopivan" tiukka paketti.\nEi tarvitse edes vetää "hirveän" tiukkaan, kun estää jalan liikkumisen. Toimii toistaiseksi.\nJaavi 6. elokuuta 2015 klo 17.55\nOn aina hienoa lukea näitä sun raportteja. Saa itsekin ideoita. Tuon hunajan ja teen (sitruuna-) olen ottanut itse käyttöön aiemmin. Toimii mulla.\nMarko Forsell 6. elokuuta 2015 klo 19.30\nNyt täytyy alkaa kartoittmaan näitä erilaisia luonnollisempia ravintovaihtoehtoja.\ncorner 6. elokuuta 2015 klo 20.49\nLuonnollisemmista ravinteista... Minulla on reilu viikko Berliinin starttiin, ja sinne varaan evääksi (hunajan, mustikkakeiton ym. lisäksi) mm. kuivattuja hedelmiä. Olen kesän aikana hakenut Punnitse & Säästä -liikkeestä kaikenlaisia herkkuja, ja pitkillä lenkeillä kuivatut persikat ja anankset ovat uponneet kaikkein parhaiten. Niiden energiasisältö ei varmasti ole yhtä "oikeaoppinen" kuin geelien, mutta olennaista on että ne uppoavat hyvin kurkusta alas, eivät elämöi vatsassa ja antavat energiaa!\ncorner 7. elokuuta 2015 klo 14.15\nJa korjauksena: ei ollut kyseessä kuivattu persikka vaan mango!\nMarko Forsell 8. elokuuta 2015 klo 10.19\nKiitti vinkistä, täytyypä alkaa ravaamaan tuolla Punnitse&Säästä firmassa, niitä kun täällä vesijättömaallakin on :)


Keitä bulgur pakkauksen ohjeen mukaan. Jäähdytä.\nLeikkaa sillä välin tomaatit ja kurkku pieniksi paloiksi. Voit valuttaa tomaatteja siivilässä hetken aikaa. Silppua sipuli, persilja ja minttu.\nSekoita kaikki keskenään, ja lisää joukkoon öljy, sitruunamehu ja suola.\nHarissa-kikherneet (tarjoa salaatin kanssa!)\nn. 2dl liotettuja kikherneitä\nn. 1rkl oliivi- tai rypsiöljyä\n2-3tl Baba Harissaa\nLaita uuni kuumenemaan 225 asteeseen. Valuta liotetut kikherneet ja kaada ne astiaan. Lisää joukkoon Baba Harissaa, öljyä, paprikajauhetta ja suolaa. Sekoita. Levitä harissa-kikherneet pellille leivinpaperin päälle. Paahda uunissa noin 25 minuuttia.\nTarjoa kikherneet esimerkiksi vihersalaatin kanssa.\n1 dl Baba Tahinia\nSekoita kaikki ainekset keskenään ja anna tekeytyä jääkaapissa hetken aikaa ennen tarjoilua.\nSekoita korppujauhot veteen ja anna turvota hetki. Silppua sipuli ja yrtit. Sekoita sen jälkeen kaikki ainekset keskenään. Muotoile taikinasta pieniä pyöreitä lihapullia ja paista ne kypsiksi joko öljyssä pannulla tai uunissa 225 asteessa noin 20 minuuttia. Vinkki! Voit lisätä taikinan joukkoon myös fetajuustoa.\nMeidän suosituksemme on, että ostat tämän herkun valmiina, sillä jossain kannattaa säästää aikaa 😊 Baban Baba Ganoush on herkullinen tahna, jossa on ihana, aito savun maku. Löydät sen kaupan kylmähyllyltä.\nBaba Ganoushin lisäksi voit tehdä myös marinoituja ohuita munakoisosiivuja.\nViipaloi munakoisot ohuiksi. Murskaa valkosipulit ja pilko chili pieneksi. Sekoita kaikki keskenään ja anna tekeytyä ainakin puoli tuntia. Paistan sen jälkeen uunissa 200 asteessa noin 20 minuuttia.\nMarinoidut oliivit tai Baba Olivinade\n1prk vihreitä oliiveja\nSekoita kaikki ainekset keskenään, anna maustua vähintään puoli tuntia ja tarjoile.\nMarinoitujen oliivien sijaan voit myös ostaa kaupasta Baba Olivinadea, joka on oliivi-valkosipulitahna.\nJa eikun vain ruoat tarjolle meze-pöytään ja herkuttelemaan!


Tampereen kaupunki avasi profiilin Instagramiin [Tampereen kaupunki - Tampereen kaupunki - Ajankohtaista - Tiedotteet - 2016 - Joulukuu]\nTampereen kaupunki avasi profiilin Instagramiin\nJulkaistu 5.12.2016 14.39\nTampereen kaupungilla on nyt sosiaalisessa mediassa kuvanjakopalvelu Instagramissa profiili nimellä Tamperekaupunki. Kaupungin Instagram-kanavan päivitykset on suunnattu erityisesti omille kuntalaisille, ja kanavan tavoitteina ovat yhteisöllisyys, vuorovaikutus sekä sitouttaminen Tampereeseen, omaan kaupunkiin.\nInstagram on mobiililaitteissa toimiva kuvanjakopalvelu ja sosiaalinen verkosto, jossa voi julkaista kuvia ja videoita sekä kommentoida ja tykätä toisten julkaisuista.\nTamperekaupunki-kanavan päivityksissä on kanavan johtoajatuksen "meidän kaikkien oma kaupunki" mukaisesti käytössä aihetunniste #omatampere. Aihetunnistetta toivotaan kaikkien muidenkin Instagramissa julkaisevien käyttävän Tampere-tunnelmistaan.\nKaupunki julkaisee Instagramissa kuvakulmia Tampereesta erityisesti ihmisten ja fiilisten kautta, esittelee toimintaansa mahdollisimman ruohonjuuritasolta ja kuntalaisten näkökulmasta. Tervetuloa seuraamaan, tykkäämään ja keskustelemaan!\nUlkoinen linkkiTampereen kaupunki Instagramissa Tunnus: tamperekaupunki\nTampereen kaupungin kaikki sosiaalisen median kanavat


Re: Internet-yhteys katkeaa hetkeksi tiheään tahtiin - Telia Yhteisö\nRe: Internet-yhteys katkeaa hetkeksi tiheään tahtiin\nInternet-yhteys katkeaa hetkeksi tiheään tahtiin\nKuluvan viikon aikana internet-yhteydessäni on ollut ongelmia. Varsinkin tänään lauantaina 31.8. tuntuu olleen yhteyden katkeamisia lisääntyneessä määrin.\nKatkosten aikana uudet verkkosivut eivät lataannu ja mikä eniten haitaksi, verkossa pelattavat pelit menettävät yhteyden ja keskeytyvät. Yhteys katoaa lyhyeksi ajaksi, n. 20-30 sekuntia ja se tapahtuu n. 10-15min välein. Kiiruhtaessani modeemia tarkkailemaan en ole havainnut siinä valojen toimintojen muuttuvan (eli broadband palaa ja internet sekä ethernet vilkkuvat).\nModeemiin ottaa yhteyden langattomasti yksi kannettava tietokone, yksi pöytäkone reitittimen kautta sekä reitittimessä on myös yksi videokonsoli. Ongelma on suus sekä langattomasti sekä ethernet-johdon kautta.\nEilen yöllä pelatessani noin kahden tunnin verran netti katkesi vain yhden kerran. Tänään päivällä taas todella tihein muutaman minuutin välein.\nOlen resetoinut modeemini ja kaikki laitteet kytkenyt pois päältä ja päälle.\nOlen tehnyt vikailmoituksen puhelimitse.\nHyvä että olit tuon vikailmoituksen jo ehtinyt tekemään. Toivotaan että ongelma saadaan korjattua mahdollisimman pian. Saat tekstiviestillä tietoa kun vikailmoituksen käsittely etenee.\nInternet-yhteys katkeaa hetkeksi tiheään tahtiin osiossa Kysy ja keskustele -palstan arkisto 31-08-2013\nMacbook + Zyxel P600 Wlan. Pätkivä yhteys/hidas internet osiossa Kysy ja keskustele -palstan arkisto 26-01-2010\nNokian nettitikku temppuilee osiossa Kysy ja keskustele -palstan arkisto 16-10-2009


Commission Européenne - COMMUNIQUES DE PRESSE - Communiqué de presse - Kilpailunrajoitukset: Komissio määrää Googlelle 4.34 miljardin euron sakon yhtiön hakukoneen määräävää markkina-asemaa vahvistavien Android-mobiililaitteita koskevien laittomien käytäntöjen vuoksi\nKilpailunrajoitukset: Komissio määrää Googlelle 4.34 miljardin euron sakon yhtiön hakukoneen määräävää markkina-asemaa vahvistavien Android-mobiililaitteita koskevien laittomien käytäntöjen vuoksi\nBryssel 18. heinäkuuta 2018\nEuroopan komissio on määrännyt Googlelle 4.34 miljardin euron sakon EU:n kilpailusääntöjen rikkomisesta. Google on asettanut vuodesta 2011 laittomia rajoituksia Android-laitteiden valmistajille ja matkaviestinoperaattoreille vakiinnuttaakseen määräävän asemansa yleisten verkkohakupalvelujen markkinoilla.\nYrityksen on nyt lopetettava kilpailusääntöjen rikkominen 90 päivän kuluessa tai maksettava uhkasakko, jonka määrä on enintään 5 prosenttia Googlen emoyhtiön Alphabetin keskimääräisestä maailmanlaajuisesta päivittäisestä liikevaihdosta.\nKilpailupolitiikasta vastaavan komissaarin Margrethe Vestagerin mukaan mobiiliyhteyksien osuus globaalista internetliikenteestä on nykyään yli puolet. ”Tämä on muuttanut miljoonien eurooppalaisten elämää. Käsiteltävänä olevassa asiassa on kyse kolmesta rajoitustyypistä, jotka Google on asettanut Android-laitteiden valmistajille ja verkko-operaattoreille varmistaakseen, että internetliikenne ohjautuu Android-laitteissa Googlen hakukoneeseen. Google on näin käyttänyt Androidia välineenä vakiinnuttaakseen hakukoneensa määräävän aseman. Nämä käytännöt ovat vieneet kilpailijoilta mahdollisuuden innovoida ja kilpailla omilla ansioillaan. Ne ovat evänneet eurooppalaisilta kuluttajilta todellisen kilpailun hyödyt tärkeillä mobiilimarkkinoilla. Tämä on vastoin EU:n kilpailusääntöjä”, Vestager jatkoi.\nGoogle on erityisesti\nedellyttänyt, että valmistajat esiasentavat laitteeseensa Googlen hakukoneen (Google Search) ja selainsovelluksen (Chrome), jotta ne saavat lisenssin Googlen sovelluskauppaan (Play Store);\nsuorittanut maksuja tietyille suurille valmistajille ja matkaviestinoperaattoreille sillä ehdolla, että ne esiasentavat laitteisiinsa yksinomaan Google Search -sovelluksen; ja\nestänyt valmistajia, jotka haluavat esiasentaa laitteisiin Googlen sovelluksia, myymästä yhtään mobiilia älylaitetta, jossa käytetään vaihtoehtoisia Android-versioita, joita Google ei ole hyväksynyt (ns. Android-haarat).\nGooglen strategia ja komission tutkimuksen laajuus\nGoogle saa valtaosan tuloistaan Google-hakukoneesta, joka on yrityksen lippulaivatuote. Yritys arvioi jo varhaisessa vaiheessa, että 2000-luvun puolivälissä alkanut siirtymä pöytätietokoneista langattomaan internetiin merkitsee suurta muutosta Google Search -hakukoneen käytölle. Tämän vuoksi Google laati strategian varautuakseen tämän muutoksen vaikutuksiin ja varmistaakseen, että käyttäjät suosivat Google Search -hakukonetta myös mobiililaitteissaan.\nGoogle osti Android-mobiilialustan alkuperäisen kehittäjän vuonna 2005 ja on jatkanut Androidin kehitystyötä tähän päivään saakka. Euroopassa ja muualla maailmassa käytettävistä mobiileista älylaitteista noin 80 prosentissa on nykyään käyttöjärjestelmänä Android.\nKun Google kehittää Androidin uuden version, se julkaisee lähdekoodin verkossa. Tämä antaa kolmansille osapuolille periaatteessa mahdollisuuden ladata koodin ja muuttaa sitä luodakseen Androidin eri versioita (ns. Android-haaroja). Vapaasti saatavilla oleva Android-lähdekoodi sisältää älylaitteiden mobiilialustan perusominaisuudet, mutta ei Googlen valmistajakohtaisia Android-sovelluksia ja -palveluja. Laitevalmistajien, jotka haluavat käyttää Googlen valmistajakohtaisia Android-sovelluksia ja -palveluja, on tehtävä Googlen kanssa sopimuksia, joissa asetetaan useita rajoituksia. Google on myös tehnyt joidenkin suurten matkaviestinoperaattorien kanssa sopimuksia, joihin sisältyy osa mainituista rajoituksista. Myös matkaviestinoperaattorit voivat päättää, mitkä sovellukset ja palvelut asennetaan loppukäyttäjille myytäviin laitteisiin.\nKomission tutkima tapaus koskee kolmea sopimusrajoitusten tyyppiä, joita Google on soveltanut laitevalmistajiin ja matkaviestinoperaattoreihin. Rajoitukset ovat antaneet Googlelle mahdollisuuden käyttää Androidia välineenä, jolla yritys vakiinnuttaa hakukoneensa määräävän aseman. Komission päätöksessä ei siis yleisesti kyseenalaisteta avoimen lähdekoodin mallia eikä Android-käyttöjärjestelmää.\nGooglen määräävä asema\nKomission päätöksessä todetaan, että Google on määräävässä asemassa yleisten verkkohakupalvelujen, älylaitteiden lisensoitavien mobiilialustojen ja Android-mobiilialustan sovelluskauppojen markkinoilla.\nGooglella on määräävä asema yleisten verkkohakupalvelujen kansallisilla markkinoilla kaikkialla Euroopan talousalueella (ETA), eli kaikissa 31:ssä ETA-maassa. Googlella on yli 90 prosentin markkinaosuus useimmissa ETA-valtioissa. Näille markkinoille pääsyssä on suuria esteitä. Tämä päätelmä tehtiin myös kesäkuussa 2017 annetussa Google Shopping -päätöksessä.\nÄlylaitteiden lisensoitavat mobiilialustat\nAndroid on älylaitteiden lisensoitava mobiilialusta. Tämä tarkoittaa sitä, että mobiilien älylaitteiden riippumattomat valmistajat voivat hankkia lisenssin Androidiin ja käyttää sitä laitteissaan.\nHallinnoimansa Android-käyttöjärjestelmän ansiosta Google on Kiinaa lukuun ottamatta määräävässä asemassa älylaitteiden lisensoitavien mobiilialustojen maailmanlaajuisilla markkinoilla, ja sen markkinaosuus on yli 95 prosenttia. Suuret markkinoille tulon esteet johtuvat osittain verkostovaikutuksista: mitä useammalla käyttäjällä on laitteessaan tietty älylaitteiden mobiililalusta, sitä enemmän sovelluskehittäjät suunnittelevat sovelluksia kyseiselle järjestelmälle. Tämä puolestaan houkuttelee entistä enemmän uusia käyttäjiä. Kaupallisesti menestyvän älylaitteiden lisensoitavan mobiilialustan kehittäminen vaatii lisäksi huomattavia resursseja.\nAndroid on lisensoitava käyttöjärjestelmä, mikä erottaa sen yksinomaan vertikaalisesti integroituneiden kehittäjien käyttämistä käyttöjärjestelmistä (esim. Applen iOS tai Blackberry). Nämä käyttöjärjestelmät eivät kilpaile samoilla markkinoilla, koska riippumattomat laitevalmistajat eivät voi hankkia niihin lisenssiä.\nKomissio tutki kuitenkin, missä määrin kilpailu loppukuluttajista (tuotantoketjun loppupäässä) erityisesti Applen laitteiden ja Android-laitteiden välillä voisi välillisesti rajoittaa Googlen markkinavoimaa sen myöntäessä Android-lisenssejä laitevalmistajille (tuotantoketjun alkupäässä). Komissio havaitsi, että tämä kilpailu ei rajoita riittävästi Googlen toimintaa tuotantoketjun alkupäässä useista syistä, joista tässä mainitaan muutama:\nkuluttajien ostopäätöksiin vaikuttavat monet eri tekijät (kuten laitteen ominaisuudet tai tuotenimi), jotka ovat riippumattomia mobiilialustasta;\nApplen laitteet ovat tavallisesti kalliimpia kuin Android-laitteet, eikä suuri osa Android-laitteiden käyttäjäkunnasta luultavasti pysty ostamaan niitä;\nAndroid-laitteen käyttäjille aiheutuu vaihtamiskustannuksia, jos he siirtyvät käyttämään Applen laitteita. Esimerkiksi sovellukset, yhteystiedot ja muut tiedot katoavat, ja uusi käyttöjärjestelmä vaatii opettelua; ja\nloppukäyttäjien siirtymisellä Androidista Applen laitteisiin olisi vain vähäinen vaikutus Googlen ydinliiketoimintaan. Tämä johtuu siitä, että Google Search asennetaan Applen laitteisiin oletushakukoneeksi, ja Applen käyttäjät todennäköisesti jatkavat sen käyttöä hakukyselyissään.\nGoogle on määräävässä asemassa Android-mobiilialustan sovelluskauppojen maailmanlaajuisilla markkinoilla (Kiinaa lukuun ottamatta). Googlen sovelluskaupan (Play Store) osuus Android-laitteisiin ladatuista sovelluksista on yli 90 prosenttia. Myös näille markkinoille on vaikea päästä. Edellä lueteltuja vastaavista syistä Applen sovelluskauppa, joka on käytettävissä vain iOS-laitteissa, ei rajoita Googlen sovelluskaupan määräävää asemaa.\nEU:n kilpailusääntöjen rikkominen\nMääräävä asema markkinoilla ei sinänsä ole EU:n kilpailusääntöjen vastaista. Määräävässä asemassa olevilla yrityksillä on kuitenkin erityinen vastuu, eikä niiden pidä käyttää vahvaa markkina-asemaansa väärin rajoittamalla kilpailua joko markkinoilla, joilla ne ovat määräävässä asemassa, tai erillisillä markkinoilla.\nGoogle on soveltanut kolmea erityyppistä käytäntöä, joiden tavoitteena on vakiinnuttaa yrityksen määräävä asema yleisten verkkohakupalvelujen markkinoilla.\n1) Googlen haku- ja selainsovellusten laiton sitominen\nGoogle tarjoaa mobiilisovelluksiaan ja -palvelujaan laitevalmistajille pakettina, johon kuuluvat sovelluskauppa Google Play Store, Googlen hakusovellus ja Google Chrome -selain. Googlen lisenssiehdoissa valmistajia kielletään esiasentamasta joitakin sovelluksia, mutta ei kaikkia.\nLaitevalmistajat vahvistivat komission tutkimuksen yhteydessä, että Play Store on ”pakollinen” sovellus, koska käyttäjät odottavat sen olevan esiasennettuina laitteisiin (etenkin siksi, etteivät he eivät voi ladata sitä itse).\nKomission päätöksessä todetaan, että Google on osallistunut kahteen tuotteiden laittomaan sitomiseen:\nGoogle Search -sovelluksen sitominen Play Store -sovelluskauppaan. Google on tällä tavoin varmistanut, että sen Google Search -sovellus on esiasennettu käytännöllisesti katsoen kaikkiin ETA-alueella myytäviin Android-laitteisiin. Hakusovellukset ovat tärkeä tulopiste hakukyselyille mobiililaitteissa. Komissio on todennut, että tämä tuotteiden sitomismenettely on ollut laiton vuodesta 2011, jolloin Google saavutti määräävän aseman Android-mobiilialustan sovelluskauppojen markkinoilla.\nGoogle Chrome -selaimen sitominen muihin sovelluksiin. Näin ollen Google on varmistanut, että sen mobiiliselain on esiasennettu käytännöllisesti katsoen kaikkiin ETA-alueella myytäviin Android-laitteisiin. Myös selaimet ovat tärkeä tulopiste hakukyselyille mobiililaitteissa. Google Search on Google Chrome -selaimen oletushakukone. Komissio on todennut, että tämä tuotteiden sitomismenettely on ollut laiton vuodesta 2012, jolloin Google sisällytti Chrome-selaimen sovelluspakettiinsa.\nEsiasennuksesta voi seurata taipumus tyytyä vallitsevaan tilanteeseen. Käyttäjät, joiden laitteisiin tietyt haku- ja selainsovellukset on esiasennettu, todennäköisesti pysyvät niiden käyttäjinä. Komissio on esimerkiksi löytänyt näyttöä siitä, että Google Search -sovellusta käytetään johdonmukaisesti enemmän Android-laitteissa, joihin ne on esiasennettu, kuin Windowsin mobiililaitteissa, joihin käyttäjien on itse ladattava se. Tämä osoittaa myös, että käyttäjät eivät lataa kilpailevia sovelluksia niin suuria määriä, että se tasapainottaisi sovellusten ennakkoasennuksen kautta saatua merkittävää kaupallista etua. Esimerkkejä vuodelta 2016:\nAndroid-laitteissa (joihin on esiasennettu Google Search- ja Chrome -sovellukset) yli 95 prosenttia kaikista hakukyselyistä tehtiin Google Search -sovelluksella. ja\nWindows-mobiililaitteissa (joihin ei ole esiasennettu Google Search- ja Chrome -sovellusta) alle 25 prosenttia kaikista hakukyselyistä tehtiin Google Search -sovelluksella. Yli 75 prosenttia hakukyselyistä tehtiin Microsoftin Bing-hakukoneella, joka esiasennetaan Windows-mobiililaitteisiin.\nGooglen käytäntö on näin ollen vähentänyt laitevalmistajien kannustimia asentaa kilpailevia haku- ja selainsovelluksia sekä käyttäjien kannustimia ladata niitä laitteisiinsa. Tämä on heikentänyt kilpailijoiden kykyä kilpailla tuloksellisesti Googlen kanssa.\nKomissio on myös arvioinut yksityiskohtaisesti Googlen väitteet, joiden mukaan Google Search -sovelluksen ja Chrome-selaimen sitominen oli tarpeen erityisesti siksi, että se antoi yritykselle mahdollisuuden saada tuottoa Android-järjestelmään tekemilleen investoinneille. Komissio ei pidä näitä väitteitä perusteltuina. Google saa vuosittain miljardien dollarien tulot pelkästään Play Store -sovelluskaupastaan, ja Google kerää Android-laitteista paljon tietoja, jotka ovat arvokkaita sen haku- ja mainosliiketoiminnalle. Lisäksi Google olisi ilman rajoituksiakin saanut hakukonemainonnasta huomattavat tulot.\n2) Laittomat maksut, joiden ehtona on yksinomaan Google Search -hakukoneen esiasennus\nGoogle on tarjonnut joillekin suurimmille laitevalmistajille ja matkaviestinoperaattoreille huomattavia taloudellisia kannustimia sillä ehdolla, että ne esiasentavat yksinomaan Google Search -hakukoneen kaikkiin tuotevalikoimassaan oleviin Android-laitteisiin. Tämä käytäntö haittaa kilpailua, koska se vähentää merkittävästi niiden kannustimia esiasentaa laitteisiin kilpailevia hakukonesovelluksia.\nKomission tutkimuksessa kävi ilmi, että kilpailevan yrityksen hakukone ei olisi pystynyt korvaamaan laitevalmistajalle tai matkaviestinoperaattorille Googlelta saatavien tulo-osuuksien menetyksiä ja silti tekemään voittoa. Tämä johtuu siitä, että vaikka kilpaileva hakukone olisi esiasennettu vain joihinkin laitteisiin, laitevalmistajalle tai matkaviestinoperaattorille pitäisi korvata Googlelta saatavien tulo-osuuksien menetykset tuotevalikoiman kaikkien laitteiden osalta.\nKomissio on vastikään asiassa Intel annetun unionin tuomioistuimen tuomion mukaisesti ottanut huomioon muun muassa olosuhteet, joissa taloudelliset kannustimet myönnettiin, niiden määrän sekä näiden sopimusten kattaman markkinaosuuden ja sopimusten keston.\nTämän perusteella komissio totesi Googlen toiminnan olleen laitonta vuosina 2011–2014. Google alkoi vähitellen luopua vaatimuksensa soveltamisesta vuonna 2013 komission aloitettua asian tutkimisen. Lainvastainen käytäntö lopetettiin käytännössä vuonna 2014.\nKomissio on myös arvioinut yksityiskohtaisesti Googlen väitteitä, joiden mukaan oli tarpeellista myöntää taloudellisia kannustimia, jotta laitevalmistajat esiasensivat yksinomaan Googlen hakukoneen kaikkiin Android-laitteisiin. Komissio hylkäsi Googlen väitteen, jonka mukaan yksinoikeuteen perustuvia maksuja tarvittiin kannustamaan laitevalmistajia ja matkaviestinoperaattoreita tuottamaan laitteita Androidin ekosysteemiin.\nKilpailevien Android-käyttöjärjestelmien kehittämisen ja jakelun laiton estäminen\nGoogle on estänyt laitevalmistajia käyttämästä vaihtoehtoisia Android-versioita, joita Google ei ole hyväksynyt (Android-haarat). Jotta laitevalmistajat saivat luvan esiasentaa laitteisiinsa Googlen valmistajakohtaisia sovelluksia (mukaan lukien Play Store ja Google Search), niiden oli kokonaan luovuttava Android-haaroja käyttävien laitteiden kehittämisestä ja myynnistä. Komissio katsoo, että tämä toiminta oli laitonta vuodesta 2011, jolloin Google saavutti määräävän aseman Android-mobiilialustan sovelluskauppojen markkinoilla.\nTämä käytäntö vähensi mahdollisuutta kehittää ja myydä Android-haaroja käyttäviä laitteita. Komissio on esimerkiksi löytänyt näyttöä siitä, että Googlen toiminta esti useita suuria valmistajia kehittämästä ja myymästä laitteita, jotka perustuvat Amazonin Android-haaraan (Fire OS).\nGoogle on myös sulkenut tärkeän kanavan, jonka kautta kilpailijat voisivat ottaa käyttöön sovelluksia ja palveluja, erityisesti yleisiä hakupalveluja, jotka voitaisiin esiasentaa Android-haaroihin. Sen vuoksi Googlen toiminnalla on ollut suora vaikutus käyttäjiin, jotka eivät ole saaneet käyttöönsä Android-käyttöjärjestelmän vaihtoehtoisiin versioihin perustuvia uusia innovaatiota ja älykkäitä mobiililaitteita. Toisin sanoen Google käytännössä määritti, mitkä käyttöjärjestelmät saavat menestyä markkinoilla, eikä käyttäjillä, sovellusten kehittäjillä ja markkinavoimilla ollut sanansijaa.\nKomissio arvioi yksityiskohtaisesti myös Googlen väitteitä siitä, että rajoitukset olivat tarpeen Android-ekosysteemin ”pirstoutumisen” estämiseksi, ja totesi nämä väitteet perusteettomiksi. Ensinnäkin Google olisi voinut varmistaa, että Googlen valmistajakohtaisia sovelluksia ja palveluja käyttävät Android-laitteet täyttävät Googlen tekniset vaatimukset ilman, että se olisi estänyt Android-haarojen tulon markkinoille. Toiseksi Google ei toimittanut uskottavaa näyttöä siitä, että Android-haaroissa olisi teknisiä vikoja tai että ne eivät tukisi sovelluksia.\nGooglen laittomien käytäntöjen vaikutukset\nKomission päätöksessä todetaan, että nämä kolme väärinkäytösten tyyppiä ovat osa kokonaisstrategiaa, jolla Google pyrki vakiinnuttamaan määräävän asemansa yleisten verkkohakupalvelujen markkinoilla ajanjaksolla, jonka aikana langattoman internetin merkitys kasvoi huomattavasti.\nGooglen käytännöt ovat ensinnäkin vieneet kilpailevilta hakukoneilta mahdollisuuden kilpailla omilla ansioillaan. Tuotteiden sitomiskäytännöillä varmistettiin Googlen oman hakukoneen ja selaimen esiasennus lähes kaikkiin Googlen Android-laitteisiin. Yksinoikeusmaksut vähensivät huomattavasti muiden toimijoiden halukkuutta esiasentaa laitteisiin kilpailevia hakukoneita. Google myös esti sellaisten Android-haarojen kehittämisen, jotka olisivat voineet tarjota kilpaileville hakukoneille alustan internetliikenteen ohjaamiselle. Googlen strategia on myös estänyt kilpailevia hakukoneita keräämästä enemmän tietoja älykkäistä mobiililaitteista, mukaan lukien haku- ja paikannustiedot. Tämä on auttanut Googlea vakiinnuttamaan määräävän markkina-asemansa hakukoneena.\nLisäksi Googlen käytännöt haittasivat kilpailua ja innovointia laajemmin koko mobiilialalla, ei pelkästään verkkohakujen kaltaisissa toiminnoissa. Tämä johtuu siitä, että muut mobiiliselaimet eivät saaneet mahdollisuutta kilpailla tehokkaasti esiasennetun Google Chrome -selaimen kanssa. Google esti sellaisten Android-haarojen kehittämisen, jotka olisivat voineet tarjota alustan ja menestymisen mahdollisuudet myös muille sovelluskehittäjille.\nKomission määräämässä €4 342 865 000 sakossa otetaan huomioon rikkomisen kesto ja vakavuus. Komission vuonna 2006 antamien sakkoja koskevien suuntaviivojen (ks. lehdistötiedote ja taustatiedote) mukaisesti sakko on laskettu sen perusteella, mikä on Googlen Android-laitteisiin kohdistuvista hakumainontapalveluista saamien tulojen arvo ETA-alueella.\nKomission päätöksessä edellytetään, että Google lopettaa lainvastaisen toiminnan 90 päivän kuluessa päätöksen antamisesta.\nGooglen on ennen kaikkea lopetettava kolmen rajoittavan sopimustyyppinsä soveltaminen ja sitouduttava olemaan soveltamatta niitä tulevaisuudessa. Päätöksessä edellytetään myös, että Google pidättyy kaikista toimenpiteistä, joilla on sama tai vastaava tavoite tai vaikutus kuin sen aiemmin soveltamilla käytännöillä.\nPäätöksessä ei estetä Googlea ottamasta käyttöön kohtuullista, tasapuolista ja objektiivista järjestelmää sen varmistamiseksi, että Googlen valmistajakohtaisia sovelluksia käyttävät Android-laitteet toimivat moitteettomasti. Google ei kuitenkaan saa rajoittaa laitevalmistajien vapautta tuottaa Android-haaroihin perustuvia laitteita.\nGoogle on yksin vastuussa siitä, että komission päätöstä noudatetaan. Komissio seuraa tiiviisti, että Google noudattaa päätöstä, ja yritys on velvollinen pitämään komission ajan tasalla siitä, miten se noudattaa velvoitteitaan.\nJos Google ei pysty varmistamaan komission päätöksen noudattamista, se joutuu suorittamaan maksuja, joiden määrä on enintään 5 prosenttia Googlen emoyhtiön Alphabetin keskimääräisestä maailmanlaajuisesta päivittäisestä liikevaihdosta. Komissio vahvistaa tarvittaessa tällaisen säännösten noudattamatta jättämisen erillisessä päätöksessä, ja Googlen on suoritettava mahdolliset maksut taannehtivasti alkaen siitä päivästä, jona noudattamatta jättäminen alkoi.\nGooglen on myös vastattava siviilioikeudellisiin vahingonkorvauskanteisiin, joita voivat kansallisissa tuomioistuimissa nostaa sen kilpailunvastaisesta toiminnasta kärsineet henkilöt tai yritykset. EU:n uusi kilpailuoikeuden rikkomisen aiheuttamia vahinkoja koskeva direktiivi parantaa kilpailunvastaisesta toiminnasta kärsineiden mahdollisuuksia saada vahingonkorvauksia.\nKomissio määräsi kesäkuussa 2017 Googlelle 2,42 miljardin euron sakot, kun yritys oli käyttänyt väärin hakukoneensa määräävää markkina-asemaa tarjoamalla omalle hintavertailupalvelulleen sääntöjenvastaista etua. Komissio seuraa aktiivisesti, että Google noudattaa kyseistä päätöstä.\nKomissio tutkii edelleen myös toimia, joilla Google on rajoittanut tiettyjen kolmansien osapuolten verkkosivustojen mahdollisuuksia näyttää Googlen kilpailijoiden hakusanamainoksia (AdSense -tapaus). Komission heinäkuussa 2016 tekemän alustavan päätelmän mukaan Google on käyttänyt väärin määräävää asemaansa AdSense -asiassa.\nTämänpäiväinen päätös on osoitettu Google LLC:lle /entinen Google Inc.) ja Googlen emoyhtiölle Alphabet Inc:lle. Komissio aloitti huhtikuussa 2015 menettelyn, joka koskee Android-käyttöjärjestelmään liittyviä Googlen soveltamia käytäntöjä. Komissio lähetti yritykselle väitetiedoksiannon huhtikuussa 2016.\nMääräävän aseman väärinkäyttö kielletään Euroopan unionin toiminnasta tehdyn sopimuksen (SEUT) 102 artiklassa ja ETA-sopimuksen 54 artiklassa.\nLisätietoja on saatavilla komission kilpailun pääosaston verkkosivustolla julkisessa asiarekisterissä numerolla 40099.


Demi - Rekku Rescue ry\nLisätty sivulle: 2008-11-24\n3.1.2008 DEMI MUUTTI OMAAN KOTIIN TOISEN KISSAN KAVERIKSI\nNAARAS, noin 4kk (joulukuussa 2008)/Vantaalla\n14.12.2008 Deo ja Danni viettävät joulun omassa kodissa, mutta Dessa, Dane, Dana ja Demi odottavat vielä omaa ihmistä. Koko poppoo on varsin reipas sisarusparvi ja ne ovatkin ehtineet tottua jo sekä muihin kissoihin että koiriin.\n24.11.2008 Kuusi sisarusta, Dessa, Dane, Danni, Dana, Demi ja Deo etsivät omaa kotia joko yhdessä tai erikseen.\nKertomus: 6 iloista sisarusta!\nKolmen viikon ikäiset orpopennut oli jätetty kuolemaan, muurattu kellariin. Pennut olivat löydettäessä todella heikkoja ja saivat ruokaa tutilla. Nyt ne ovat hyväkuntoisia ja ystävällisiä kissoja, erittäin reippaita pentuja.


Kirjoittaja Aihe: Auta itsesi kuntoon oikealla ravinnolla (Luettu 86286 kertaa)\n« : 18.04.2008 23:31:54 »\n« Viimeksi muokattu: 03.02.2012 10:45:40 kirjoittanut Kurpitsa » tallennettu\n« Vastaus #1 : 21.07.2009 10:18:02 »\n« Vastaus #2 : 29.10.2009 02:34:26 »\n= / , /\n« Vastaus #3 : 17.04.2011 19:21:20 »\nLiikuntaa olen mennyt sen mukaan, kun keho antaa myöden. Tosin onpa ollut vauhittaja matkassa sellainen positiivinen ihana matkalainen. Kitos hälle!\nHiukan hyppäsi syrjään aiheesta.\n« Vastaus #4 : 29.05.2011 21:27:30 »\nMustikka46, en ole ihan varma, mutta punaisen lihan syöminen saattaa nostattaa verenpainetta. Muutenkin kannattaa suosia paljon vihanneksia, marjoja ja hedelmiä! Mitä värikkäämpi lautanen niin sitä parempi.\nRavintolisiä en napsi oikeastaan kovinkaan paljoa. D-vitamiinia syön talvella, ja silloin tällöin otan kalsiumia, sillä olen aika hentoinen. Magnesiumia otan joskus, sillä liikun paljon ja se rentouttaa lihakset illaksi. Pyrin kuitenkin siihen että saan kaikki tarittavat aineet ravinnostani, ettei niitä tarvitsisi napsia sitten purkista!\n« Vastaus #5 : 30.05.2011 10:42:26 »\nNiinpä, parempi on, jotta ne tulee ruoan mukana mitä keho tarvitsee sekä valon hoitomuoto näin kesäisin tekee hyvää mielelle, keholle ja sielulle kokonaisuudessaan.\nIloa, Valoa ja Rakkautta sekä kesän tunnelmaa!\n« Vastaus #6 : 30.05.2011 11:20:28 »\nMinulla on ollut "krooninen" verenpainetauti 2-vuotiaasta saakka eraan sairauden seurauksena ja pari vuotta sitten aloin kasvissyojaksi ja syomaan muutenkin varsin terveellisesti. Nyt ollaan siina tilanteessa, etta neljasta verenpaine laakkeesta syon enaa yhta ja lopetan senkin tassa muutaman kuukauden paasta. Ovat olleet laakarit ihmeissaan....\n« Viimeksi muokattu: 30.05.2011 11:21:59 kirjoittanut Ebenia » tallennettu\n« Vastaus #7 : 30.05.2011 12:26:07 »\nTuo maito on muuten ollut aika paljon esillä viime aikoina. Toiset väittää että se on hyväksi ja toiset taas että se on pahasta. Minun mielestä pitäisi kuunnella itse omaa kehoaan ja sitä, mitä se vaatii itselleen hyvinvoinnin saavuttamiseksi.\n« Vastaus #8 : 31.05.2011 08:12:38 »\n« Vastaus #9 : 11.09.2011 16:29:31 »\n« Vastaus #10 : 11.09.2011 17:48:58 »\n« Vastaus #11 : 16.09.2011 12:31:19 »\n« Vastaus #12 : 16.09.2011 14:43:40 »\n« Vastaus #13 : 16.09.2011 22:44:59 »\n« Vastaus #14 : 18.09.2011 02:30:49 »\nYleensä en superfoodeja mainosta ja olen ollut tosi skeptinen mutta tämän kohdalla olen tehnyt poikkeuksen